open-index/open-wikipedia-markdown huggingface dataset:
കാരിക്കത്ത്‌ സുഭദ്രാമ്മ

തൃശൂർ ശ്രീരാമകൃഷ്ണാശ്രമത്തിലെ അദ്ധ്യാപികയും ഇന്ത്യൻ സ്വാതന്ത്ര്യ സമര സേനാനിയുമായിരുന്നു **കാരിക്കത്ത് സുഭദ്രാമ്മ** എന്ന സുഭദ്രാമ്മ ടീച്ചർ.  ശ്രീരാമകൃഷ്ണ ഗുരുകുലത്തിലെ ഏക അധ്യാപികയായിരുന്നു സുഭദ്രാമ്മ ടീച്ചർ. പന്തിഭോജനത്തിൽ അവർണ്ണർക്കൊപ്പം ഭക്ഷണം കഴിച്ചതിന് അന്നത്തെ പ്രമാണിമാർ ടീച്ചറെ പരിഹസിച്ച് നടന്നിരുന്നു. 

ചർക്കയിൽ നൂൽ നൂൽക്കുകയും ചിത്രപ്പണികൾ നട്ത്തുകയും ചെയ്തിരുന്ന  സുഭദ്രാമ്മ ടീച്ചർ അക്കാലത്ത്‌ തൃശൂരിലെ സ്വാതന്ത്ര്യ സമരസേനാനികൾക്ക് ആവേശമായിരുന്നു. ഗാന്ധിജിയുടെ തൃശൂർ സന്ദർശനവേളയിൽ ഗാന്ധിജിക്ക് സമ്മാനിക്കാനായി, ഗാന്ധിജിയുടെ തന്നെ ചിത്രം ഖാദിത്തുണിയിൽ നെയ്തെടുത്ത് അതിനു ചുറ്റും മനോഹരമായ ഞൊറികൾ നെയ്തു ചേർത്ത്, സുഭദ്രാമ്മ ടീച്ചർ ഒരു തൂവാല തയ്യാറാക്കി. 1934 ജനവരി 16ന് ഗാന്ധിജി പുറനാട്ടുകര ശ്രീരാമകൃഷ്ണാശ്രമത്തിൽ എത്തിയപ്പോൾ ഗാന്ധിജിയുടെ ചിത്രം ആലേഖനം ചെയ്ത  ആ തൂവാല ഒരു ഹരിജൻ ബാലികയെക്കൊണ്ടാണ് മഹാത്മാവിന് സമ്മാനിച്ചത്. പിന്നീട് മണികണ്ഠനാൽത്തറയിൽ നടന്ന യോഗത്തിൽ ഗാന്ധിജി അത് ലേലം ചെയ്തപ്പോൾ കുട്ടൻനായർ എന്നയാൾ 10 രൂപയ്ക്കത് വാങ്ങി. 

## അവലംബം


വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ
വർഗ്ഗം:2013-ൽ മരിച്ചവർ
വർഗ്ഗം:ഓഗസ്റ്റ് 31-ന് മരിച്ചവർ
ഊർജ്ജജീവി

ഭൗതികദേഹമില്ലാതെ ഊർജസ്വരൂപം മാത്രം ഉള്ള ജീവിസങ്കൽപമാണ്  **ഊർജ്ജജീവി**. ഊർജ്ജം മാത്രം ഉൾക്കൊണ്ട ദ്രവ്യം ഇല്ലാത്ത സങ്കല്പ്പിക സൃഷ്ടി. ഇത്തരം  ജീവികളെ പുരാണ കഥകളിലും, മുത്തശ്ശിക്കഥകളിലും കാണാം, ആഖ്യായികമായി നിർമിച്ച ചില ചലച്ചിത്രങ്ങളിലും ഇവ പ്രമേയം ആയിട്ടുണ്ട്.

## സയൻസ് ഫിക്ഷനിൽ
* 2001:എ സ്പേസ് ഒഡീസ്സി - ആർതർ സി ക്ലാർക്കിന്റെ കൃതിയിൽ ബോമാൻ എന്ന കഥാപാത്രം ഒടുവിൽ ഒരു ഊർജസ്വരൂപം ആയി മാറുന്നു
*ബെൻ 10 - പരമ്പരയിൽ ബെനിന്റെ മുത്തശ്ശി ഒരു ഉർജ്ജ ജീവി ആണ്.

## അവലംബം
* 

വർഗ്ഗം:യഥാർത്ഥത്തിൽ ഉണ്ടോ എന്നുറപ്പില്ലാത്ത ജീവികൾ
പലസ്തീൻ നാഷണൽ അതോറിറ്റി

ആധുനിക ലോകരാഷ്ട്രീയത്തിലെ ഏറ്റവും സങ്കീർണമായ പ്രശ്നങ്ങളിലൊന്നാണ് പലസ്തീൻ. ഓസ്‌ലോ കരാറിനെ തുടർന്ന് 1994 ൽ നിലവിൽ വന്ന **പലസ്തീൻ നാഷണൽ അതോറിറ്റി**യാണ് പലസ്തീനിൽ ഭരണം നടത്തുന്നത്. അറബിയിൽ അസ്സുൽത്താ അൽ-വതനിയ്യാ അൽ-ഫിലിസ്തിനിയ്യ എന്നറിയപ്പെടുന്ന അതോറിറ്റി ഗാസാ മുനമ്പും വെസ്റ്റ് ബാങ്കിന്റെ കുറേ ഭാഗവും നിയന്ത്രിക്കുന്ന ഇടക്കാല സംവിധാനമാണ്. ഓസ്‌ലോ കരാറനുസരിച്ച് പലസ്തീനെ എ, ബി, സി എന്നീ ഏരിയകളായി തിരിച്ചിട്ടുണ്ട്. പലസ്തീൻ നഗരമേഖലകളായ 'ഏരിയ എ'യിലെ സുരക്ഷാകാര്യങ്ങളിലും സിവിലിയൻ പ്രശ്നങ്ങളിലും അതോറിറ്റിയ്ക്ക് നിയന്ത്രണമുണ്ട്. ഗ്രാമപ്രദേശമായ 'ബി'യിൽ സിവിലിയൻ നിയന്ത്രണം മാത്രമേയുള്ളൂ. ജോർദ്ദാൻ താഴ്വര, ഇസ്രായേലി ആവാസകേന്ദ്രങ്ങൾ തുടങ്ങിയവ ഉൾപെടുന്ന 'ഏരിയ സി' ഇസ്രായേലിന്റെ പൂർണനിയന്ത്രണത്തിലാണ്. 

 

പലസ്തീനിയൻ നാഷണൽ അഥോറിറ്റിയാൽ പ്രഖ്യാപിക്കപ്പെട്ടതും 100-ലധികം രാജ്യങ്ങൾ അംഗീകരിച്ചതുമായ ഫലസ്തീൻ രാജ്യത്തെയും (State of Palestine) ഈ പേരുകൊണ്ട് വിവക്ഷിക്കിക്കുന്നു.. 2012-ൽ ഐക്യരാഷ്ട്രസഭയിൽ നിരീക്ഷകരാഷ്ട്രപദവി ലഭിച്ചു. പലസ്തീന്റെ ജനനസർട്ടിഫിക്കറ്റ് എന്നാണ് മഹ്‌മൂദ് അബ്ബാസ് ഇതിനെ വിശേഷിപ്പിച്ചത്. ഇസ്രായേൽ-പലസ്തീൻ സംഘർഷങ്ങളുടെ പശ്ചാത്തലത്തിൽ പലസ്തീൻ എന്ന പേരിന്റെ ഉപയോഗം വളരെ വിവാദപരമായ ഒന്നാണ്.

## പലസ്തീൻ പ്രദേശങ്ങൾ
നിലവിലെ കരാർ പ്രകാരം ഗസ്സയും വെസ്റ്റ്ബാങ്കും ആണ് പലസ്തീനിയൻ പ്രദേശങ്ങൾ. ഇതിൽ വെസ്റ്റ്ബാങ്കിൽ ഇസ്രയേൽ നിരവധി കുടിയേറ്റകേന്ദ്രങ്ങൾ നിർമ്മിച്ചുകൊണ്ടിരിക്കുന്നു. നിയമവിരുദ്ധമാണെങ്കിലും തങ്ങൾ അന്താരാഷ്ട്രനിയമങ്ങളെ മാനിക്കുന്നില്ലെന്ന് ഇസ്രയേൽ പ്രഖ്യാപിച്ചു.
## അവലംബം

വർഗ്ഗം:പലസ്തീൻ നാഷണൽ അതോറിറ്റി
പലസ്തീൻ

* പലസ്തീൻ (പ്രദേശം) - മെഡിറ്ററേനിയൻ കടലിനും ജോർദാൻ നദിക്കുമിടയിലുള്ള പ്രദേശം.
* പലസ്തീൻ (രാജ്യം) - പലസ്തീൻ അതോറിറ്റി അവകാശപ്പെടുന്ന പ്രദേശങ്ങൾ.
* പലസ്തീൻ നാഷണൽ അതോറിറ്റി - പലസ്തീനിൽ ഭരണം നടത്തുന്ന സംവിധാനം.
അനിത പ്രതാപ്

ഒരു ഇന്ത്യൻ പത്രപ്രവർത്തകയാണ് **അനിതാ പ്രതാപ്**. എൽ.ടി.ടി.ഇ.യും  ശ്രീലങ്കൻ സേനയും തമ്മിലുള്ള യുദ്ധം കൊടുമ്പിരിക്കൊണ്ടിരുന്ന 1984ൽ എൽ.ടി.ടി.ഇ. തലവൻ വേലുപ്പിള്ള പ്രഭാകരനുമായി അഭിമുഖം നടത്തിയതോടെയാണ് അനിതാപ്രതാപ് ലോകപ്രശസ്തയായത്.

## ജീവിതരേഖ
കോട്ടയം ജില്ലയിലെ വാരപ്പെട്ടി പഞ്ചായത്തിൽ  കെ.ജെ. സൈമണിന്റെയും നാൻസിയുടേയും മകളായി 1958 ഡിസംബർ 23ന് ജനിച്ചു. ഡൽഹിയിൽ ഇന്ത്യൻ എക്സ്പ്രസിൽ അരുൺ ഷൂറിയുടെ കീഴിലാണ് അനിത പത്രപ്രവർത്തനരംഗത്ത് തുടക്കമിട്ടത്. പിന്നീട് ഇന്ത്യാ ടുഡേ, ടൈം തുടങ്ങി വിവിധ മാധ്യമ സ്ഥാപനങ്ങളിൽ പ്രവർത്തിച്ചിട്ടുള്ള അനിത സി.എൻ.എൻ. ചാനലിന്റെ സൗത്ത് ഏഷ്യ ബ്യൂറോ ചീഫായിരുന്നു.

ഔദ്യോഗിക ജീവിതത്തിന്റെ പ്രാരംഭ നാളുകളിൽ തന്നെ സഹപ്രവർത്തകനായിരുന്ന പ്രതാപ് ചന്ദ്രനെ വിവാഹം കഴിച്ചതോടെയാണ് *അനീറ്റ സൈമൺ* അനിത പ്രതാപ് ആയി അറിയപ്പെട്ടു തുടങ്ങിയത്. എന്നാൽ അഞ്ചു വർഷങ്ങൾക്ക് ശേഷം വിവാഹ ബന്ധം വേർപെടുത്തി.  അനിത - പ്രതാപ് ചന്ദ്രൻ ദമ്പതിക്ക് സുബിൻ എന്ന ഒരു മകൻ ഉണ്ട്.

## ശ്രദ്ധേയമായ പ്രവർത്തനങ്ങൾ

നേപ്പാളിലെ ജനാധിപത്യ പ്രസ്ഥാനത്തേയും , ബംഗ്ളാദേശിലെ സൈനിക സ്വേഛാധിപത്യത്തിനെതിരായ ജനമുന്നേറ്റത്തേയും കുറിച്ചുള്ള റിപ്പോർട്ടുകൾ, പാകിസ്താനിൽ ബേനസീർ സർക്കാരിന്റെ പുറത്താക്കലിനെക്കുറിച്ചുള്ള റിപ്പോർട്ട്, ശ്രീലങ്കയിലെ എൽ.ടി.ടി.ഇ. തലവൻ വേലുപ്പിള്ള പ്രഭാകരനുമായി നടത്തിയ അഭിമുഖം, അസം, പഞ്ചാബ്, കശ്മീർ എന്നിവിടങ്ങളിലെ സായുധ കലാപങ്ങളെക്കുറിച്ചുള്ള റിപ്പോർട്ടുകൾ തുടങ്ങിയവ ഇദ്ദേഹത്തിന്റെ ഔദ്യോഗിക ജീവിതത്തിലെ ശ്രദ്ധേയമായ പ്രവർത്തനങ്ങളിൽ ചിലതാണ്.

## രാഷ്ട്രീയ ജീവിതം
കുറച്ച് കാലം ആപ്പ് എന്ന രാഷ്ട്രീയ പാർട്ടിയുടെ സംസ്ഥാന നേതാവായിരുന്നു. 2014 ലെ ലോക്സഭ തിരഞ്ഞെടുപ്പിൽ എറണാംകുളം മണ്ഡലത്തിൽ നിന്ന് ആം ആദ്മി പാർട്ടിയുടെ സ്ഥാനാർത്ഥിയായി ഇവർ മത്സരിച്ചിരുന്നു. ഇപ്പോൾ രാഷ്ട്രീയത്തിൽ സജീവമല്ല.

## പുരസ്കാരങ്ങൾ

## അവലംബം

വർഗ്ഗം:കേരളത്തിലെ പത്രപ്രവർത്തകർ
വർഗ്ഗം:ഇംഗ്ലീഷ് പത്രപ്രവർത്തകർ‎
വർഗ്ഗം:ഡെൽഹി സർവ്വകലാശാലയിലെ പൂർവ്വ വിദ്യാർത്ഥികൾ
വർഗ്ഗം:1958-ൽ ജനിച്ചവർ
പാപാഗ്നി നദി

കർണാടക, ആന്ധ്രാ പ്രദേശ്‌ എന്നീ ദക്ഷിണേന്ത്യൻ സംസ്ഥാനങ്ങളിലൂടെ ഒഴുകി പെണ്ണാർ നദിയുടെ ഒരു വലംകര പോഷക നദിയാണ് **പാപാഗ്നി നദി**. 

ഈ പ്രദേശത്ത് വസിക്കുന്ന ചെഞ്ചു ആദിവാസികളുടെ നിരപരാധിയായ തലവനെ വധിച്ച ഒരു രാജാവ് തന്റെ പാപഫലമായ് കുഷ്ഠബാധിതനായെന്നും അതിൽ നിന്ന് വിടുതൽ പ്രാപിക്കുന്നതിനായി തപസനുഷ്ഠിച്ചു. തപസിനുശേഷം നദിയിൽ കുളിച്ചപ്പോൾ തന്റെ പാപങ്ങളെല്ലാം ചാരമാക്കി മാറ്റിയെന്നും അക്കാരണംകൊണ്ടു പാപഗ്നി എന്ന പേര് നദിക്കു കിട്ടി എന്നുമാണ് ഐതിഹ്യം.

കർണാടകയിലെ കോളാർ ജില്ലയിലെ നന്ദി ഹിൽസ്ലാണ് പാപാഗ്നി നദിയുടെ ഉത്ഭവം. ആന്ധ്രയിലെ കടപ്പ, അനന്തപൂർ, ചിറ്റൂർ ജില്ലയിലൂടെ പാപാഗ്നി നദി ഒഴുകുന്നു. കരിങ്കൽ, ചുവപ്പ് മണ്ണ് പ്രദേശങ്ങളിലൂടെയാണ് പാപാഗ്നി നദി കടന്നു പോകുന്നത്. ഇവിടങ്ങളിൽ മണ്ണൊലിപ്പ് ഒരു വലിയ പ്രശ്നമാണ്. വരൾച്ചബാധിത പ്രദേശമായിട്ടും നദീതീരത്തിൽ ഗോതമ്പ്, നെല്ല് എന്നിവ കൃഷിചെയ്യപ്പെടുന്നു. കലിമണ്ണ്, കറുപ്പ്, ചുവപ്പ് മണ്ണുകളുള്ള ഈ പ്രദേശത്തിന്റെ 15% വനപ്രദേശമാണ്. പാപാഗ്നി നദീതടത്തിനു 8,250 ചതുരശ്ര കിലോമീറ്റർ വിസ്തീർണമുണ്ട്. റായൽസീമയിലെ 21 മണ്ഡലങ്ങൾ ഉൾപ്പെടെ 30 മണ്ഡലങ്ങൾ ഇതിൽ ഉൾപ്പെടുന്നു. ആന്ധ്രയിലെ കമലാപുരത്ത് വച്ച് പെണ്ണാർ നദിയുമായി പാപാഗ്നി സംഗമിക്കുന്നു.

വർഗ്ഗം:ആന്ധ്രാപ്രദേശിലെ നദികൾ
വർഗ്ഗം:കർണ്ണാടകത്തിലെ നദികൾ
വർഗ്ഗം:പോഷക നദികൾ
വർഗ്ഗം:പെണ്ണാർ നദി
കുമാർ വിശ്വാസ്

ഹിന്ദി ഭാഷയിലെ കവിയും  അധ്യാപകനും ആണ് **കുമാർ വിശ്വാസ്** (ജനനം: 1970 ഫെബ്രുവരി 10). 1970 ഫെബ്രിവരി 10-ന്  ഉത്തർപ്രദേശിലെ ഗാസിയാബാദ് ജില്ലയിലെ പിൽകുവിൽ ഗൗർ ബ്രാഹ്മിണ കുടുംബത്തിൽ പിതാവ് ചന്ദ്രപാൽ ശർമ മാതാവ് രമ ശർമ എന്നിവരുടെ ഏറ്റവും ഇളയ സന്തതിയായി ജനിച്ചു. 

രാജസ്ഥാനിലെ ലാലാ ലജ്പത് റായ് കോളേജിൽ 1994ൽ ഹിന്ദി സാഹിത്യത്തിൽ അധ്യാപകനായി ജോലിയിൽ പ്രവേശിച്ചു. ഇദ്ദേഹം ആം ആദ്മി പാർട്ടിയുടെ നാഷണൽ എക്സിക്യൂട്ടിവ് അംഗമാണ്. 2014 ലോക്സഭാ തിരഞ്ഞെടുപ്പിൽ ഇദ്ദേഹം അമേതി മണ്ഡലത്തിൽ രാഹുൽ ഗാന്ധിക്കെതിരെ മൽസരിക്കും എന്ന് ആം ആദ്മി പാർട്ടി സൂചിപ്പിക്കുകയുണ്ടായി. അണ്ണാ ഹസാരെയുടെ നേത്രത്ത്വത്തിൽ 2011-ൽ നടന്ന അഴിമതി വിരുദ്ധ സമരത്തിൽ വിശ്വാസ് പങ്കെടുത്തിരുന്നു.

## വിവാദങ്ങൾ
### 2008-ലെ വിവാദ വംശീയ പരാമർശം

2008ൽ റാഞ്ചിയിലെ നാഷനൽ ഇൻസ്റ്റിറ്റ്യൂട്ട് ഓഫ് ഫൗണ്ടറി ആൻഡ് ഫോർത്ത് ടെക്‌നോളജി സംഘടിപ്പിച്ച കാവ്യസന്ധ്യയിൽ പ്രസംഗിക്കവെ വിശ്വാസ് വംശീയമായ പരാമർശം നടത്തുകയുണ്ടായി. നേരത്തെ കേരളത്തിൽ നിന്നുള്ള കറുത്ത മെലിഞ്ഞ നഴ്സുമാരായിരുന്നു ആശുപത്രികളിൽ ഉണ്ടായിരുന്നത്. കണ്ടാൽ തന്നെ അറിയാതെ സഹോദരി എന്നു വിളിച്ചു പോവുകയും പലരും ബയോഡേറ്റയിൽ ഫോട്ടോ പോലും വയ്ക്കാൻ മടിച്ചിരുന്നു. എന്നാൽ ഉത്തരേന്ത്യയിൽ നിന്നുള്ള സുന്ദരികളായ നഴ്സുമാരാണ് ഇപ്പോൾ ആശുപത്രിയിൽ ഉള്ളത്. കുളിച്ചു പെർഫ്യൂം എല്ലാം പൂശി ഇവരെത്തുമ്പോൾ തന്നെ അസുഖമില്ലാത്തവർക്കും കൂടി ആശുപത്രിയിൽ കിടക്കാൻ തോന്നുമെന്നും കുമാർ വിശ്വാസ് പറയുകയുണ്ടായി. 

കേരളത്തിന്റെ മുഖ്യമന്ത്രി ഉമ്മൻചാണ്ടിയും ആം ആദ്മി പാർട്ടി കേരള ഘടകവും ഉൾപ്പെടെ നിരവധി സംഘടനകൾ വിശ്വാസിനെതിരെ രംഗത്തു വന്നതിനെ തുടർന്ന് അദ്ദേഹം 2014 ജനുവരിയിൽ ക്ഷമ ചോദിച്ചിരുന്നു .

## അവലംബം
നോക്റ്റിലൂസന്റ് മേഘങ്ങൾ

സന്ധ്യ കഴിഞ്ഞും പ്രകാശം പ്രതിഫലിപ്പിച്ചു കാണപ്പെടുന്ന മേഘങ്ങളെയാണ് **നോക്റ്റിലൂസന്റ് മേഘങ്ങൾ** എന്നു വിളിക്കുന്നത്. (രാത്രിയിൽ തിളങ്ങുന്നവ). വേനൽക്കാലത്ത്, ഭൂമദ്ധ്യരേഖയുടെ അകലെയായി ഉയർന്ന അക്ഷാംശങ്ങളിൽ മേഘങ്ങൾ  പാളിയിൽ കാണപ്പെടുന്നു. നേരിട്ട് ഭൂമിയിൽ നിന്നതിനെ കാണാൻ കഴിയില്ല. ഭൗമോപരിതലത്തിൽ ഇരുൾ മൂടിയതിനു ശേഷവും ഉയർന്ന അക്ഷാംശങ്ങളിൽ സൂര്യപ്രകാശം ദൃശ്യമാകുന്നതാണിതിനു കാരണം. 
## പ്രത്യേകതകൾ
 നിന്ന്
*ഇവ മീസോസ്ഫിയറിലാണ് ഉണ്ടാകുന്നത്.
*85 കിലോ മീറ്റർ ഉയരത്തിലുള്ള അന്തരീക്ഷ പാളിയാണിത്.
*120 ഡിഗ്രി സെൽഷ്യസിനൊപ്പമുള്ള ശൈത്യ പ്രദേശത്താണ് ഇവയുണ്ടാകുക. 
## അവലംബം


വർഗ്ഗം:മേഘങ്ങൾ
എം.സി. ജോസഫ്

ലഘുചിത്രം|202x202ബിന്ദു|'''എം.സി. ജോസഫ്'''
കേരളത്തിലെ യുക്തിവാദി പ്രസ്ഥാനത്തിന്റെ തുടക്കകാരിലൊരാളാണ് മൂക്കഞ്ചേരിൽ ചെറിയാൻ ജോസഫ് എന്ന **എം.സി. ജോസഫ്** (6 ജനുവരി 1887 – 26 ഒക്ടോബർ 1981). മതനിയമങ്ങളെ ധിക്കരിക്കാനും  ദിവ്യാത്ഭുതങ്ങളെ വെല്ലു വിളിക്കാനും അദ്ദേഹം തയ്യാറായി. ഇന്ത്യൻ റാഷനലിസ്റ്റ് അസോസിയേഷന്റെ പ്രസിഡൻറായിരുന്നു.
## ജീവിതരേഖ
എറണാകുളം, തൃപ്പൂണിത്തുറയിൽ    മൂക്കഞ്ചേരി കുഞ്ഞിച്ചെറിയയുടെയും കുഴിയാഞ്ഞാൽ കുഞ്ഞാമ്മറിയയുടെയും മകനായി ജനിച്ചു.  4 വയസ്സുള്ളപ്പൊൾ കുശലൻ എന്ന നാട്ടെഴുത്തച്ഛൻ പഠിപ്പിച്ചു. അഞ്ചുവയസ്സുള്ളപ്പോൾ അച്ഛൻ മരിച്ചു.

ആദ്യകാലങ്ങളിൽ തൃപ്പൂണിത്തുറ സ്ക്കൂളിലും, എറണാകുളം സെൻറ്ആൽബർട്സ് സ്കൂളിലും ആയിരുന്നു വിദ്യാഭ്യാസം. കോളേജ് പഠനം ആരംഭിച്ചെങ്കിലും അതു തുടരാനായില്ല. . മലബാർ ഹെറാൾഡ്, കൊച്ചിൻ ആർഗസ്സ് എന്നീ പത്രങ്ങളുടെ ലേഖകനായി കുറച്ചുനാൾ ജോലി നോക്കി. പിന്നീട് ദിവാൻ പേഷ്കർ ഓഫീസിൽ ഗുമസ്തനായി. എന്നാൽ ഏറെ താസിയാതെ അതു രാജിവച്ച് തിരുവനന്തപുരത്തുപോയി പ്ളീഡർ പരീക്ഷക്കു പഠിച്ചു. 1913ൽ പ്ളീഡർ പരീക്ഷ ജയിച്ചു. അഭിഭാഷകവൃത്തി ആരംഭിച്ചത് ചേർത്തലയിലാണ്. പിന്നീട് ഇരിങ്ങാലക്കുടയിൽ അഭിഭാഷകനായി.
യുക്തിവാദി എന്ന നിലയിലെ പ്രവർത്തനത്തിനു പുറമെ സഹോദര സംഘത്തിലെ പ്രവർത്തനത്തിലും, മിശ്രവിവാഹസംഘം പ്രവർത്തനത്തിലും അദ്ദേഹം ഏർപ്പെട്ടിരുന്നു. കുറച്ചു കാലം കൊച്ചിൻ കോൺഗ്രസ്സിലും. എസ്.എൻ.ഡി.പി.യിലും അദ്ദേഹം പ്രവർത്തിക്കുകയുണ്ടായി.  ഇരിങ്ങാലക്കുട സഹകരണ ബാങ്ക്, കർഷകസംഘം എന്നിവയുടെ പ്രവർത്തനത്തിലും സജീവമായ പങ്കാളിത്തം ഉണ്ടായിരുന്നു.

1981 ഒക്ടോബർ 26ന് എം.സി.ജോസഫ് മരിച്ചു. നേരത്തെ അദ്ദേഹം ആവശ്യപ്പട്ടതനുസരിച്ച് മരണശേഷം  ഉടൽ,  കോഴിക്കോട് മെഡിക്കൽ വൈദ്യശാസ്ത്ര വിദ്യാർത്ഥികളുടെ പഠനത്തിന് വിട്ടുകൊടുത്തു.

ചേച്ചകുഞ്ഞ് ആണ് എം.സി.യുടെ ഭാര്യ.

## യുക്തിവാദ സംഘം
സഹോദരൻ അയ്യപ്പൻ, കുറ്റിപ്പുഴ കൃഷ്ണപിള്ള, തുടങ്ങിയ സമാനമനസ്കരും ആയുള്ള ബന്ധം, കരുത്തുറ്റ ഒരു യുക്തിവാദി പ്രസ്ഥാനം കേരളത്തിൽ പടുത്തുയർത്തുന്നതിന് എം.സി.ക്ക് സഹായകമായി. 1929ൽ സഹോദരൻ അയ്യപ്പൻ തുടങ്ങിയ യുക്തിവാദി മാസികയുടെ പത്രാധിപസമിതിയിൽ എം.സിയും ഉണ്ടായിരുന്നു, കെ. രാജവർമ്മതമ്പാൻ, സി. കൃഷ്ണൻ, സി.വി. കുഞ്ഞുരാമൻ എന്നിവരോടൊപ്പം പിന്നീട് അതിന്റെ പത്രാധിപരായും ചുമതല വഹിച്ചു.  1975വരെ  അതു നടത്തി. അതിൽ അതതുകാലത്ത് മതം കൊട്ടിഘോഷിക്കുന്ന ദിവ്യാത്ഭുതങ്ങളെ അദ്ദേഹം വെല്ലു വിളിക്കുയും പലതിന്റെയും പൊള്ളത്തരം തുറന്നുകാണിക്കുകയും ചെയ്തു.   
## കൃതികൾ
#*പ്രബോധനം*  (1947)
#*യുക്തിപ്രകാശം* (1966)
#*ആശയസമരം* (1976)
#*തിരഞ്ഞെടുത്ത കുറിപ്പുകൾ* (1976)
#*ചിന്താവിപ്ളവം* (1976)
#*നാസ്തികചിന്ത* (1977)
#*സ്വതന്ത്ര ചിന്ത* (1978)
#*കുട്ടിച്ചാത്തൻ* (1983)
#*എം.സിയുടെ ലേഖനങ്ങൾ* (ഉപന്യാസങ്ങൾ)(1991)
#*എം.സിയുടെ ദർശനങ്ങൾ* (1995)
#*ജ്യോത്സ്യം ഒരു കപട ശാസ്ത്രം* (2004) ഇന്ത്യൻ എത്തീസ്റ്റ് പബ്ളീഷേഴ്സ്
#*പുനർജന്മ സ്മരണകൾ* (2004) ഇന്ത്യൻ എത്തീസ്റ്റ് പബ്ളീഷേഴ്സ്
#*കാലത്തിനു മുൻപെ നടന്നവർ* (2005) ഇന്ത്യൻ എത്തീസ്റ്റ് പബ്ളീഷേഴ്സ്
## സ്മരണ
*കല-സാഹിത്യരംഗത്ത് മതേതര നിലപാടുകൾ ഉയർത്തിപ്പിടിക്കുന്ന പ്രതിഭകൾക്കായി ഭാരതീയ യുക്തിവാദി സംഘം   എം.സി. ജോസഫ് അവാർഡ് ഏർപ്പെടുത്തിയിട്ടുണ്ട്.
## അവലംബം


വർഗ്ഗം:യുക്തിവാദികൾ
വിശുദ്ധ കാതറിൻ സന്യാസി മഠം

ക്രിസ്തുവർഷം 548 നും 565നും മദ്ധ്യേ നിർമ്മിക്കപ്പെട്ട **വിശുദ്ധ കാതറീൻ സന്യാസി മഠം** (St. Catherine Monastery) ഈജിപ്തിലെ സീനായ് പ്രവിശ്യയിൽ സ്ഥിതി ചെയ്യുന്നു. ഈ ഓർത്തഡോക്സ് സന്യാസി മഠം യുനെസ്കോയുടെ ലോക പൈതൃക പട്ടികയിൽ ഉൾപ്പെട്ടിട്ടുണ്ട്. (UNESCO report 60100 ha / Ref: 954 ) ലോകത്തിലെ ഏറ്റവും പഴക്കമുള്ള, പ്രവർത്തിക്കുന്ന സന്യാസി മഠങ്ങളിൽ ഒന്നാണിത്. ഈജിപ്തിലെ തന്നെ വിശുദ്ധ അന്റോണിയോ സന്യാസി മഠവുമായാണ് വിശുദ്ധ കാതറീൻ സന്യാസിനി മഠം ഈ റെക്കോർഡ് പങ്കിടുന്നത്.

ലോകത്തിലെ ഏറ്റവും വലിയ തീർത്ഥാടന കേന്ദ്രങ്ങളിൽ ഒന്നായ ഇവിടുത്തെ പ്രധാന പെരുന്നാൾ  മറുരൂപ പെരുന്നാൾ ആണ് .

## ക്രിസ്തീയ പാരമ്പര്യം

അലക്സാണ്ട്രിയയിലെ വിശുദ്ധ കാതറീനെ ബ്രേക്കിംഗ് വീൽ ഉപയോഗിച്ച് വധിക്കുവാൻ വിധിയുണ്ടായി. കാതറീൻ ചക്രത്തിൽ സ്പർശിച്ചപ്പോൾ അത്ഭുതകരമായി ചക്രം തകർന്നുവെന്നും അതിനാൽ അവരെ ശിരഛേദം ചെയ്ത് കൊല്ലുകയായിരുന്നുവെന്നുമാണ് വിശ്വാസം. കാതറീന്റെ തിരുശേഷിപ്പുകൾ മാലാഖമാർ സീനായ് മലയിൽ കൊണ്ടുവച്ചു എന്നും അങ്ങനെ ഇവിടം വിശുദ്ധമായി എന്നും ആണ് ഐതിഹ്യം.

## ചരിത്രം
ക്രിസ്തീയ വിശ്വാസ പ്രകാരം, മോശയ്ക്കു ദൈവം പത്തുകല്പനകൾ നൽകിയ സ്ഥലമാണ്സീനായ് മല. ഇവിടെ സന്യസ്ഥ ജീവിതം നയിച്ചിരുന്നവരെക്കുറിച്ചുള്ള ഏറ്റവും പുരാതനമായ വിവരണമുള്ളത് ക്രിസ്തുവർഷം 381നും 383നും മദ്ധ്യേ വിശുദ്ധ നാടുകളിൽ തീർത്ഥാടനം നടത്തിയ [എഗേറിയ (എതേറിയ)](https://en.wikipedia.org/wiki/Egeria_(pilgrim)|) എന്ന വനിതയുടെ യാത്രാവിവരണത്തിൽ നിന്നാണ്.
ക്രിസ്തുവർഷം 527 മുതൽ  565 വരെ റോമാ സാമ്രാജ്യം ഭരിച്ചിരുന്ന ജസ്റ്റീനിയൻ ഒന്നാമൻ ചക്രവർത്തിയാണ് ഈ സ്ഥലത്ത് ഒരു സന്യാസി മഠം പണി കഴിപ്പിച്ചത്. 

## അവലംബം


വർഗ്ഗം:ക്രൈസ്തവ തീർഥാടനകേന്ദ്രങ്ങൾ
വൈ.എ. റഹിം

ലഘുചിത്രം|വൈ.എ. റഹിം
ഒരു മലയാള കാർട്ടൂണിസ്റ്റും പുസ്തക പ്രസാധകനുമായിരുന്നു  ഇംപ്രിന്റ് റഹിം ​എന്നറിയപ്പെട്ടിരുന്ന **വൈ.എ. റഹിം** (മരണം :31 ഓഗസ്റ്റ് 2013). പ്രസാധനം നിലച്ചു പോയ കട്ട് കട്ട്, ക്ലാപ്പ് വിനോദ മാസികകളുടെ എഡിറ്ററായിരുന്നു. ഇംപ്രിന്റ് ബുക്‌സ് വഴി മുന്നൂറോളം പുസ്തകങ്ങൾ പ്രസിദ്ധീകരിച്ചിട്ടുണ്ട്. 
## ജീവിതരേഖ
കൊല്ലം എസ്.എൻ. കോളേജിൽ പഠിച്ചു. കെ.എസ്.എഫ്.ഇ യിൽ സീനിയർ മാനേജരായിരുന്നു. അസാധു, കട്ട് കട്ട് തുടങ്ങിയ ഹാസ്യമാസികകളിൽ പ്രവർത്തിച്ചു. കെ.പി.അപ്പൻ, സുകുമാർ അഴിക്കോട്, നിത്യചൈതന്യയതി, പുനത്തിൽ കുഞ്ഞബ്ദുള്ള, അക്ബർ കക്കട്ടിൽ തുടങ്ങിയവരുടെ ആദ്യകാല പുസ്തക പ്രസാധകൻ റഹിമായിരുന്നു. 
## കൃതികൾ
*കാർട്ടൂൺ
## പുരസ്കാരങ്ങൾ
*ഭീമ അവാർഡ്
* ഫെഡറേഷൻ ഓഫ് ഇന്ത്യൻ പബ്ലിഷേഴ്‌സിന്റെ യങ്ങ് പബ്ലിഷർ അവാർഡ്
## അവലംബം


വർഗ്ഗം:കേരളത്തിലെ കാർട്ടൂണിസ്റ്റുകൾ
വർഗ്ഗം:കൊല്ലം ജില്ലയിൽ ജനിച്ചവർ
പി.കെ. നായർ

നാഷണൽ ഫിലിം ആർക്കൈവ് ഓഫ് ഇന്ത്യയുടെ സ്ഥാപകനായിരുന്നു **പരമേശ് കൃഷ്ണൻ നായർ** എന്ന **പി.കെ.നായർ**(ജനനം: 6 ഏപ്രിൽ 1933, മരണം: 4 മാർച്ച് 2016). വിസ്മൃതിയിലാകുമായിരുന്ന ആയിരക്കണക്കിനു സിനിമകളുടെ അവശേഷിച്ചിട്ടുള്ള ഏക പ്രിന്റ് അഥവാ നെഗറ്റീവ് എങ്കിലും കണ്ടെത്തി, വരും തലമുറകൾക്ക് പ്രയോജനപ്പെടുന്ന വിധം ഫിലിം ആർക്കൈവ്സിൽ ശേഖരിച്ച ആളാണ് ശ്രീ പി.കെ.നായർ.

## ജീവിതരേഖ
1933 -ൽ തിരുവനന്തപുരത്തു ജനിച്ചു. അച്ഛൻ രാമകൃഷ്ണപിള്ള,അമ്മ യമുനാമ്മ. പ്രാഥമിക വിദ്യാഭ്യാസം തിരുവനന്തപുരം ശ്രീമൂല വിലാസം (എസ്.എം.വി) ഹൈസ്ക്കൂളിൽ. കേരള സർവകലാശാലയിൽ നിന്ന് ബിരുദം നേടിയ ശേഷം നാലു വർഷത്തോളം സിനിമാ തിയേറ്ററിൽ ബുക്കിംങ് മാനേജരായി ജോലി നോക്കി. മുംബൈയിൽ മെഹബൂബ് ഖാന്റെ സ്റ്റുഡിയോയിൽ അപ്രന്റീസായി ജോലി നോക്കി.1961-ൽ പൂനെ ഫിലിം ആന്റ് ടെലിവിഷൻ ഇൻസ്റ്റിറ്റ്യൂട്ടിലെ റിസർച്ച് ഡോക്യുമെന്റേഷൻ വിഭാഗത്തിൽ ജോലിക്കു ചേർന്നു.1964 -ൽ ആണ് കേന്ദ്രവാർത്താ വിതരണ വകുപ്പിൻ കീഴിൽ നാഷണൽ ഫിലിം ആർക്കൈവ്സ് എന്ന സ്വതന്ത്ര സ്ഥാപനം തുടങ്ങുന്നത്.1974 -ൽ അദ്ദേഹം ക്യുറേറ്ററായും 1982 -ൽ ഡയറക്ടറായും സ്ഥാനമേറ്റു.12000 -ൽ പരം ചിത്രങ്ങളുടെ ശേഖരമുണ്ടാക്കാൻ അദ്ദേഹത്തിനു കഴിഞ്ഞു. ശിവേന്ദ്രസിങ് ദുൻഗാർപുർ സംവിധാനംചെയ്ത *സെല്ലുലോയ്ഡ് മാൻ* എന്ന സിനിമ പി.കെ.നായരെക്കുറിച്ചുള്ളതാണ്.

## കൃതികൾ

## പുരസ്കാരങ്ങൾ
*ബ്രിട്ടീഷ് ഫിലിം ഇൻസ്റ്റിട്യൂട്ടും സൗത്ത് ഏഷ്യൻ സിനിമാ ഫൗണ്ടേഷനും ചേർന്ന് 'ലൈഫ് ടൈം അച്ചീവ്മെന്റ് അവാർഡ് ഇൻ ദി ഫീൽഡ് ഓഫ് ഫിലിം പ്രിസർവേഷൻ' 
*സത്യജിത്ത്റേ സ്മാരക പുരസ്കാരം (1998).

## അവലംബം


വർഗ്ഗം:ഇന്ത്യൻ ചലച്ചിത്ര പണ്ഡിതർ
വർഗ്ഗം:1933-ൽ ജനിച്ചവർ
വർഗ്ഗം:തിരുവനന്തപുരം ജില്ലയിൽ ജനിച്ചവർ
വർഗ്ഗം:2016-ൽ മരിച്ചവർ
വർഗ്ഗം:മാർച്ച് 4-ന് മരിച്ചവർ
എളാങ്ക്

ഒരു അറ്റം മുനയുള്ളതും മറ്റേ അറ്റം അല്പം പരന്നതുമായ ഒരു ഉപകരണമാണ് **എളാങ്ക്**. ഇരുമ്പ് ദണ്ഢ് കൊണ്ടാണ് എളാങ്ക് നിർമ്മിക്കുന്നത്.  

## വിവിധ പേരുകൾ
അലവാങ്ക്, ഇരുമ്പുപാര, കമ്പിപ്പാര, കുത്തുപാര, കന്നക്കോൽ എന്നി വിവിധപേരുകൾ പ്രാദേശികമായി എളാങ്ക് അറിയപ്പെടുന്നു.

## ഉപയോഗങ്ങൾ
കൃഷിയാവശ്യത്തിനും പാറപൊട്ടിക്കുന്നതിനും ഉപയോഗിക്കുന്നു. ഭൂമിയിൽ വ്യാസം കുറഞ്ഞ കുഴികളെടുക്കുന്നതിനും തുരങ്കം ഉണ്ടാക്കുന്നതിനും എളാങ്ക് കൂടുതലായി ഉപയോഗിക്കുന്നു. കമ്പിപ്പാര എന്ന ലഘുയന്ത്രം ഉപയോഗിച്ച് ഭാരം ഉയർത്തുന്നത്  ഉത്തോലക തത്ത്വത്തിന് ഉദാഹരണമാണ്.

## ചിത്രശാല

File:Crowbar_-_എളാങ്ക്_01.JPG|എളാങ്കിന്റെ മുനയുള്ള ഭാഗം
File:Crowbar_-_എളാങ്ക്_02.JPG|എളാങ്കിന്റെ പരന്ന ഭാഗം
File:Crowbar_-_എളാങ്ക്_03.JPG|എളാങ്കിന്റെ മുനയുള്ള ഭാഗം


വർഗ്ഗം:പണിയായുധങ്ങൾ
വർഗ്ഗം:ആയുധങ്ങൾ
കേരള സംസ്ഥാന ഭൂവിനിയോഗ ബോർഡ്

കേരള സർക്കാരിന്റെ ആസൂത്രണ സാമ്പത്തികകാര്യ വകുപ്പിനു കീഴിൽ പ്രവർത്തിക്കുന്ന വകുപ്പാണ് **കേരള സംസ്ഥാന ഭൂവിനിയോഗ ബോർഡ്**. 1975 ൽ പ്രവർത്തനമാരംഭിച്ച ബോർഡ് പിന്നീട് സർക്കാർ വകുപ്പാക്കി. സംസ്ഥാനത്തെ പ്രകൃതി വിഭവ ഭൂവിനിയോഗ നിർവ്വഹണത്തിനാവശ്യമായ ചട്ടങ്ങൾക്ക് രൂപം നല്കുന്നതിൽ സംസ്ഥാന സർക്കാരിനെ സഹായിക്കുകയാണ് ബോർഡിന്റെ പ്രധാന പ്രവർത്തനം. സംസ്ഥാനത്തെ റിമോട്ട് സെൻസിങ് പ്രവർത്തനങ്ങൾക്ക് ഉത്തരവാദപ്പെട്ട അംഗീകൃത വകുപ്പാണിത്. മണ്ണ്, ജലം, സസ്യ, മൃഗ വ്യവസ്ഥകൾ തുടങ്ങിയ ഭൂവിഭവങ്ങളുടെയും ഭൂമിയുടെയും സുസ്ഥിരവും അനുയോജ്യവുമായ ഉപയോഗത്തെ സംബന്ധിച്ച്  ആവശ്യമായ നിർദ്ദേശങ്ങൾ നൽകുന്നതിന് വേണ്ടിയാണ് ബോർഡ് നിലവിൽ വന്നത്. 
## പ്രധാന പ്രവർത്തനങ്ങൾ
സംസ്ഥാനത്തെ 44  നദീതട പ്രദേശങ്ങളെക്കുറിച്ചുള്ള 1:50,000 തോതിലുള്ള നീർത്തട ഭൂപടം തയ്യാറാക്കി പ്രസിദ്ധീകരിച്ചതും റിമോട്ട് സെൻസിംഗ് സാങ്കേതികത ഉപയോഗിച്ച് ഇടുക്കി ജില്ലയിലെ ഭൂവിനിയോഗ സർവ്വേ നടത്തിയതും ബോർഡിന്റെ നേതൃത്ത്വത്തിലായിരുന്നു.
*നിലവിലുള്ള ഭൂവിഭവങ്ങളെയും ഭൂവിനിയോഗത്തെയും സംബന്ധിച്ച വിവരങ്ങൾ ശേഖരിച്ച് ക്രമപ്പെടുത്തുക.
*ശരിയായ ഭൂവിനിയോഗത്തെക്കുറിച്ചും, ഭൂമിയുടെ ഉല്പാദനക്ഷമതയും ഗുണമേന്മയും കുറയുന്നതിനെക്കുറിച്ചും, ഭൂവിഭവ സംരക്ഷണമാർഗ്ഗങ്ങളെക്കുറിച്ചും ശാസ്ത്രീയ പഠനങ്ങൾ ഏറ്റെടുക്കുക.
*ഭൂവിനിയോഗ പ്രവർത്തനങ്ങൾ നടത്തുന്ന വിവിധ ഏജൻസികളുടെ പ്രവർത്തനങ്ങളെ ഏകോപിപ്പിക്കുകയും ഭൂമി സംബന്ധമായ കൃത്യമായ തീരുമാനങ്ങളിലെത്തിച്ചേരുന്നതിന് അനുയോജ്യമായ നയ രൂപീകരണത്തിന് സർക്കാരിന് ശുപാർശ നൽകുകയും ചെയ്യുക.
*ഭൂവിഭവങ്ങളുടെ സംരക്ഷണത്തിനും, വികസനത്തിനും, പരിപാലനത്തിനും, ദീർഘവീക്ഷണത്തോടുകൂടിയുള്ള പ്രവർത്തനങ്ങൾ ആസൂത്രണം ചെയ്യുക.
*ഭൂവിഭവ പരിപാലനത്തെക്കുറിച്ച് ബോധവൽക്കരണം നടത്തുക.
## പദ്ധതികൾ
*പ്രകൃതി വിഭവ പരിപാലന രംഗത്ത് ലഭ്യമായ വിവരങ്ങൾ ഡിജിറ്റൽ രൂപത്തിലാക്കി തദ്ദേശ സ്വയംഭരണ സ്ഥാപനങ്ങൾക്കും വികസന വകുപ്പുകൾക്കും ലഭ്യമാക്കൽ.
*ഗ്രാമ ബ്ലോക്ക് പഞ്ചായത്ത്തല വിഭവ പര്യവേക്ഷണം 
*ഭൂവിഭവ വിവര സംവിധാനം 
*സംയോജിത നീർത്തട പരിപാലന പദ്ധതി
*നീർത്തടാധിഷ്ഠിത കർമ്മ പദ്ധതി തയ്യാറാക്കൽ
## പഞ്ചായത്ത് വിഭവ ഭൂപട നിർമ്മാണ പദ്ധതി
സോയിൽ സർവേ ഓഫ് ഇന്ത്യയുടെ സഹകരണത്തോടെയാണ് ഈ പദ്ധതി ആവിഷ്‌കരിച്ചത്. ബ്ലോക്ക് അടിസ്ഥാനത്തിൽ ഭൂപ്രകൃതി, കൃഷി, പ്രകൃതി വിഭവങ്ങൾ, അടിസ്ഥാന സൗകര്യങ്ങൾ തുടങ്ങിയ വിവരങ്ങൾ ഇന്റർനെറ്റിൽ ലഭ്യമാകും. എറണാകുളം, പാലക്കാട്, വയനാട്ജില്ലകളുടെ സമ്പൂർണ ഭൂവിഭവ വിജ്ഞാനം ഇന്റർനെറ്റിൽ ഇപ്പോൾ ലഭ്യമാണ്. 
## ഇതും കാണുക
*ക്വാണ്ടം ജിസ്
## അവലംബം


വർഗ്ഗം:കേരള സർക്കാർ വകുപ്പുകൾ
സഡാക്കോ സസാക്കി

1945ൽ ഹിരോഷിമയിലെ അമേരിക്കയുടെ അണുബോംബ് അക്രമത്തിൽ രക്തസാക്ഷിയാവേണ്ടിവന്ന ജപ്പാനീസ് പെൺകുട്ടിയാണ് **സഡാക്കോ സസാക്കി.** സഡാക്കോയ്ക്ക് രണ്ട് വയസ്സുള്ളപ്പോഴാണ് ഹിരോഷിമയിൽ അണുബോംബിടുന്നത്, അപ്പോൾ മരണത്തിൽ നിന്നും രക്ഷപ്പെട്ടെങ്കിലും, മാരകമായ അണുവികിരണങ്ങൾ അവൾക്ക് രക്താർബുദം വരുത്തിവച്ചു. ആയിരം കടലാസുകൊക്കുകളെയുണ്ടാക്കി പ്രാർഥിച്ചാൽ ആഗ്രഹിക്കുന്ന കാര്യം സാധിക്കുമെന്ന ഒരു വിശ്വാസം ജപ്പാനിലുണ്ട്. അതുപ്രകാരം രോഗം മാറാനായി സഡാക്കോ ആശുപത്രികിടക്കയിലിരുന്ന് കടലാസു കൊറ്റികളെയുണ്ടാക്കി. പക്ഷെ 644 കൊറ്റികളെ ഉണ്ടാകിയപ്പോയേക്കും അവൾ മരണത്തിനു കീഴടങ്ങി.പിന്നീട്‌ അവളുടെ സുഹൃത്തുക്കൾ ചേർന്ന് 1000 എന്ന എണ്ണം പൂർത്തിയാക്കി ആ കൊറ്റികളെ അവളോടൊപ്പം ദഹിപ്പിച്ചു. പിന്നീട് സഡാക്കൊയും, അവളുടെ ഒറിഗാമി കൊക്കുകളും ലോകസമാധാനത്തിന്റെ പ്രതീകമായി ലോകമെങ്ങും അറിയപ്പെട്ടു തുടങ്ങി.

**<big>സംഭവം</big>**

യുണൈറ്റഡ് സ്റ്റേറ്റ്സ് ഹിരോഷിമയിൽ അണുബോംബ് വർഷിച്ചപ്പോൾ, ഗ്രൗണ്ട് സീറോയിൽ നിന്ന് 1.6 കിലോമീറ്റർ (1 മൈൽ) അകലെ സഡാക്കോ സസാക്കി വീട്ടിലായിരുന്നു. അവൾ ജനാലയിലൂടെ തെറിച്ചുവീണു, അവളുടെ അമ്മ അവളെ കണ്ടെത്താൻ ഓടി, അവൾ മരിച്ചിരിക്കാമെന്ന് സംശയിച്ചു, പക്ഷേ അവളുടെ രണ്ട് വയസ്സുള്ള മകളെ പ്രത്യക്ഷമായ പരിക്കുകളൊന്നുമില്ലാതെ ജീവനോടെ കണ്ടെത്തി.  അവർ ഓടിപ്പോകുന്നതിനിടയിൽ, സസാക്കിയും അവളുടെ അമ്മയും black rain ൽ അകപ്പെട്ടു.  അവളുടെ മുത്തശ്ശി വീണ്ടും അകത്തേക്ക് ഓടവേ, cistern ലെ തീയിൽ നിന്ന് രക്ഷപ്പെടാൻ ശ്രമിക്കുന്നതിനിടയിൽ വീടിനടുത്ത് വെച്ച് മരിച്ചു.

## അവംലംബം

വർഗ്ഗം:രണ്ടാം ലോകമഹായുദ്ധം
വർഗ്ഗം:1943-ൽ ജനിച്ചവർ
വർഗ്ഗം:1955-ൽ മരിച്ചവർ
വർഗ്ഗം:ജനുവരി 5-ന് ജനിച്ചവർ
വർഗ്ഗം:ഒക്ടോബർ 25-ന് മരിച്ചവർ
ബിജോയ് ശങ്കർ ബർമൻ

ആസ്സാമീസ് ഭാഷയിലെ ഒരു കവിയും വിവർത്തകനുമാണ്   **ബിജോയ് ശങ്കർ ബർമൻ (22 ഓഗസ്റ്റ് 1981)**. അശോകാഷ്ടമി എന്ന കാവ്യ സമാഹാരത്തിന്, കേന്ദ്ര സാഹിത്യ അക്കാദമി  35 വയസ്സിനു താഴയുള്ള എഴുത്തുകാർക്കു നൽകുന്ന യുവ പുരസ്കാരം നേടിയിട്ടുണ്ട്. ആറു കൃതികൾ പ്രസിദ്ധപ്പെടുത്തി. ആദ്യ കാവ്യ സമാഹാരം 'ദിയോ' മുനിൻ ബർക്കതാക്കി പുരസ്കാരം നേടി.
## ജീവിതരേഖ
ആസാമിലെ നനൽബാരി ജില്ലയിലെ റുപിയാബതൻ ഗ്രാമത്തിൽ ജനിച്ചു.ഇംഗ്ലീഷിലും സോഷ്യോളജിയിലും ബിരുദാനന്ദര ബിരുദം നേടിയിട്ടുള്ള ബർമൻ 'ആസാമിലെ ആദിവാസി മിത്തുകൾ' എന്ന വിഷയത്തിൽ ഗോഹാട്ടി സർവകലാശാലയിൽ ഗവേഷണം ചെയ്യുന്നു. തപാൽ വകുപ്പിലെ ഉദ്യോഗസ്ഥനാണ്.

2010ൽ പായൽ ഹസാരികെയുമായുള്ള വിവാഹവേളയിൽ  മാർഗെരിത, മോർ ബിഷാദ് ബൊയ്ഭവ്(Margherita, Mor Bishad Boibhav), അമി കിമാൻ ദുസ്ത ആസിലോ (ചെറുകഥ) എന്നിങ്ങനെ രണ്ട് പുസ്തകങ്ങൾ പ്രസിദ്ധീകരിച്ചു.
തമിഴ് സംഘകൃതിയായ കുറുന്തൊകൈ ആസാമിയിലേക്ക് വിവർത്തനം ചെയ്തു. 
## കൃതികൾ
*'ദിയോ'(കാവ്യ സമാഹാരം)(2006)
*കാബ്യചർച്ച (ആസാമി പുതു കവിത എഡിറ്റ് ചെയ്തത്)
*മാർഗെരിത, മോർ ബിഷാദ് ബൊയ്ഭവ്
*അമി കിമാൻ ദുസ്ത ആസിലോ (ചെറുകഥ)
*Rupiabathanor Kabi Prantikor Kabita (2008)
*അശോകാഷ്ടമി (കാവ്യ സമാഹാരം)
*കുറുന്തൊകൈ (വിവർത്തനം)
## പുരസ്കാരങ്ങൾ
*മുനിൻ ബർക്കതാക്കി പുരസ്കാരം (2007)
*കേന്ദ്ര സാഹിത്യ അക്കാദമിയുടെ യുവ പുരസ്കാരം (2013)
## അവലംബം


വർഗ്ഗം:കേന്ദ്ര സാഹിത്യ അക്കാദമിയുടെ യുവസാഹിത്യ പുരസ്‌കാരം ലഭിച്ചവർ
വർഗ്ഗം:അസ്സമീസ് കവികൾ
വെള്ളൂട ശ്രീ ദുർഗ ഭഗവതി ക്ഷേത്രം

കാസർഗോഡ്‌ ജില്ലയിലെ ഹോസ്ദുർഗ് താലൂക്കിൽ കാഞ്ഞങ്ങാടിനടുത്ത് അമ്പലത്തറ വില്ലേജിൽ മടിക്കൈ ഗ്രാമപഞ്ചായത്തിലെ വെള്ളൂട എന്ന സ്ഥലത്ത് സ്ഥിതി ചെയ്യുന്ന ഒരു പ്രസിദ്ധമായ ഭഗവതി  ക്ഷേത്രമാണ് **വെള്ളൂട ശ്രീ ദുർഗ്ഗാ ഭഗവതി ക്ഷേത്രം**. ജഗദീശ്വരിയും ആദിപരാശക്തിയുമായ  "ശ്രീ ദുർഗ്ഗാ ഭഗവതിയാണ്" മുഖ്യ പ്രതിഷ്ഠ. ശ്രീ ഭദ്രകാളി ഭാവവും (കണ്ണകി) ഭഗവതിയ്ക്ക് ഉണ്ട്. കാലങ്ങളോളം കാട് മൂടിക്കിടന്ന ഈ ക്ഷേത്രം 2005-2006  കാലത്ത് നാട്ടുകാരുടെ സഹകരണത്തോടെ പുനർനിർമ്മാണം നടത്തി ആരാധിച്ചു വരുന്നു. 2020 മാർച്ച് 6 മുതൽ 11 വരെ ക്ഷേത്രത്തിൽ അഷ്ടബന്ധ നവീകരണ ബ്രഹ്മകലശ മഹോൽസവം നടന്നു. ഇതോടനുബന്ധിച്ച് പുതുതായി നിർമ്മിച്ച സരസ്വതീമണ്ഡപം, അരയാൽത്തറ, നവീകരിച്ച ക്ഷേത്രക്കുളം എന്നിവ ഭക്തജനങ്ങളുടെ സഹായത്തോടെ ക്ഷേത്രത്തിൽ സമർപ്പിച്ചു.

## ഐതിഹ്യം
 
ചിലപ്പതികാരത്തിലെ വീരനായികയും ശ്രീ ഭദ്രകാളിയുടെ അവതാരവുമായ കണ്ണകി ഭാവത്തിലാണ് വെള്ളൂട ഭഗവതിയെന്നും, ഭർത്താവിനെ അന്യായമായി പാണ്ട്യ രാജാവ് വധിച്ചതിൽ പ്രതികാര ദുർഗ്ഗയായ കണ്ണകി മധുര ദഹനത്തിന് ശേഷം കോപ ശമനത്തിനായി കന്യാകുമാരിയിലൂടെ കേരളത്തിൽ പ്രവേശിച്ച്  ആറ്റുകാലിൽ തങ്ങിയ ശേഷം കേരളത്തിലെ പതിമൂന്നു ശാക്തേയ ക്ഷേത്രങ്ങളും സന്ദർശിച്ചു വെള്ളൂട എന്ന ഈ പവിത്ര ഭൂമിയിൽ വിശ്രമിച്ച് തപസ്സനുഷ്ടിച്ച ശേഷം മംഗലാപുരത്തെ മംഗള ക്ഷേത്രം, കൊല്ലൂർ മൂകാംബിക ക്ഷേത്രം എന്നീ ക്ഷേത്രങ്ങൾ വഴി കൈലാസത്തിൽ എത്തിച്ചേർന്നു എന്നാണ് ഐതിഹ്യം.

## ഉത്സവം

ഈ ഐതിഹ്യത്തിന്റെ പാശ്ചാത്തലത്തിൽ ആറ്റുകാൽ ഭഗവതി ക്ഷേത്രത്തിലെ പൊങ്കാല ദിവസമായ കുംഭ മാസത്തിലെ പൂരം നാളും പൗർണ്ണമിയും ചേരുന്ന ദിവസം പ്രസ്തുത മുഹൂർത്തത്തിൽ തന്നെ ഈ ക്ഷേത്രത്തിലും പൊങ്കാല മഹോത്സവം ആഘോഷിച്ചു വരുന്നു. വടക്കേ മലബാറിൽ ഈ കാരണം കൊണ്ട് തന്നെ ഈ ക്ഷേത്ത്രത്തിനു പ്രസിദ്ധിയാർജിക്കാനായിട്ടുണ്ട്. ഇവിടെ പൊങ്കാല സമർപ്പിച്ചാൽ ഉത്തരോരുത്തരം അഭിവൃദ്ധി പ്രാപിക്കുമെന്ന് വിശ്വസിച്ചു വരുന്നു. സ്ത്രീകൾക്ക് മാത്രമാണ് ഇവിടെ പൊങ്കാല അർപ്പിക്കാനുള്ള അവകാശം.

## വിശ്വാസം

സർവാഭീഷ്ടവരദായിനിയും  ഭക്തജന സംരക്ഷകയുമായ ജഗദംബിക പല രൂപത്തിലും നാമത്തിലും അറിയപ്പെടുന്നു. ഭദ്രകാളി, പാർവതി, മഹാലക്ഷ്മി,  സരസ്വതി, ചാമുണ്ഡി, അന്നപൂർണേശ്വരി എന്നൊക്കെ പല പേരുകളിൽ വിളിച്ചു വരുന്ന ആദിപരാശക്തിയായ മഹാമായ കലികല്മശനാശിനിയായ് ഭക്തജനങ്ങൾക്ക് അനുഗ്രഹം ചൊരിഞ്ഞു കൊണ്ട് സർവ്വമംഗളദായിനിയായി വെള്ളൂട ദുർഗ്ഗാഭഗവതി ക്ഷേത്രത്തിൽ കുടികൊള്ളുന്നു എന്നാണു വിശ്വാസം.

വർഗ്ഗം:കാസർഗോഡ് ജില്ലയിലെ ക്ഷേത്രങ്ങൾ വർഗ്ഗം:കേരളത്തിലെ ദുർഗ്ഗാക്ഷേത്രങ്ങൾ
കെ.വി. രമേശ്

ഒരു യക്ഷഗാന - പാവകളി കലാകാരനാണ് **കെ.വി. രമേശ്.** ശ്രീ ഗോപലകൃഷ്ണ യക്ഷഗാന ബൊമ്മയാട്ട സംഘം ഡയറക്ടറാണ്.

## ജീവിതരേഖ

പുലിക്കുന്ന് ഭഗവതി ക്ഷേത്രത്തിനു സമീപം പരേതനായ ഡി.കെ. വെങ്കിട കൃഷ്ണയുടെയും കെ വി ഗിരിജയുടെയും മകനായ ദിനേശ് 30 വർഷത്തോളമായി പാവക്കളി രംഗത്ത് സജീവമാണ്. ലാഹോർ, ദുബൈ, പാരീസ്, ചെക്കോസ്ലേവാക്യ എന്നിവിടങ്ങളിൽ യക്ഷഗാന പാവക്കളി അവതരിപ്പിച്ചിട്ടുണ്ട്. 
## കൃതികൾ

തുളുനാടൻ പാട്ട്, ഭൂതാരാധന മുതലായ വിഷയങ്ങളെപ്പറ്റി ഗവേഷണ പ്രബന്ധങ്ങൾ പ്രസിദ്ധീകരിച്ചിട്ടുണ്ട്.
## പുരസ്കാരങ്ങൾ

*കർണാടക സർക്കാറിന്റെ രാജ്യോത്സവ പുരസ്കാരം. 
*ബെസ്റ്റ് ട്രഡീഷണൽ പെർഫെക്ട് പെർഫോർമർ അവാർഡ് (ചെക്കോസ്ലേവാക്യ)
## അവലംബം
ഫെർഗാനാസെഫേലി

പാച്ചിസെഫാലോസൌറിയൻ ഇനത്തിൽ പെട്ട ആദ്യകാല ദിനോസറുകളിൽ ഒന്നാണ് ഇത്. മധ്യ ജുറാസ്സിക്  കാലത്ത് ജീവിച്ചിരുന്ന ഇവയുടെ ഫോസ്സിൽ കണ്ടു കിട്ടിയിടുള്ളത്  കിർഗ്ഗിസ്ഥാനിൽ നിന്നും ആണ്. ഫോസ്സിൽ ആയി ആകെ കിട്ടിയിടുള്ളത് ഒരു പല്ല് മാത്രം ആണ്. ഇവയുടെ വർഗം തിരിച്ചത് 2005 ൽ ആണ് . ഏറ്റവും പുതിയ വിലയിരുത്തൽ പ്രകാരം ഇവയെ നോമെൻ ഡുബിയം ആയി കണക്കാകുന്നു .

## അവലംബം

*{http://www.dinosaurier-info.de/animals/dinosaurs/pages_f/ferganocephale.php}
വർഗ്ഗം:ഏഷ്യൻ ദിനോസറുകൾ
വർഗ്ഗം:ജുറാസ്സിക് കാലത്തെ ദിനോസറുകൾ
കത്രീന (വിവക്ഷകൾ)

*വിശുദ്ധ കത്രീന -- കത്തോലിക്ക സഭയിലെ വിശുദ്ധ
*കത്രീന കൈഫ്‌ --ഇന്ത്യൻ ചലച്ചിത്ര നടി
*കത്രീന ചുഴലിക്കാറ്റ് --2005ൽ അമേരിക്കയിലുണ്ടായ ചുഴലിക്കാറ്റ്
ജോർജ് വാകയിൽ

കത്തോലിക്കാസഭയിലെ ദൈവദാസനാണ് **ജോർജ് വാകയിൽ** (1883 സെപ്റ്റംബർ 12 -1931 നവംബർ 4). **വാകയിലച്ചൻ** എന്നും അറിയപ്പെടുന്നു. 2013 സെപ്റ്റംബർ 1-ന് കത്തോലിക്കാസഭ ഇദ്ദേഹത്തെ ദൈവദാസനായി പ്രഖ്യാപിച്ചു. 

## ജീവിതരേഖ
1883 സെപ്തംബർ 12 ന് കൂനമ്മാവ് സെന്റ് ഫിലോമിനാസ് ഇടവകയിൽ  വാകയിൽ പൈലിയുടെയും ഫ്രാൻസിസ്‌കയുടെയും മൂന്നുമക്കളിൽ രണ്ടാമനായി ജനിച്ചു. ഏഴു വയസ്സുള്ളപ്പോൾ അമ്മ മരണമടഞ്ഞു. എറണാകുളം സെന്റ് ആൽബർട്ട്‌സ് ഹൈസ്‌കൂളിൽ പഠിച്ചശേഷം വരാപ്പുഴ പുത്തൻപള്ളി സെമിനാരിയിൽ വൈദികപരിശീലനം ആരംഭിച്ചു. ഒപ്പം തത്ത്വശാസ്ത്രവും ദൈവശാസ്ത്രവും പൂർത്തിയാക്കി. 1912 ഡിസംബർ 30-ന് പുത്തൻപള്ളി സെമിനാരിചാപ്പലിൽ വെച്ച് വരാപ്പുഴ അതിരൂപതയുടെ രണ്ടാമത്തെ മെത്രാപ്പോലീത്ത ബെർണാർദ് അർഗ്വിൻസോൺസിൽ നിന്നും പൗരോഹിത്യം സ്വീകരിച്ചു. ഇപ്പോഴത്തെ കോട്ടപ്പുറം രൂപതയിൽ ഉൾപ്പെടുന്ന  ഗോതുരത്ത്, മടപ്ലാത്തുരുത്ത് എന്നിവിടങ്ങളിലും കോട്ടയം വിജയപുരം രൂപതയിലെ തിരുവഞ്ചിയൂർ, കുറിച്ചി, തോട്ടകം എന്നീ ഇടവകകളിലും സേവനമനുഷ്ഠിച്ചു. 1922 നവംബർ മാസത്തിൽ  മൂത്തേടം ഇടവക വികാരിയായി നിയമിക്കപ്പെട്ടു.

ശ്വാസകോശസംബന്ധമായ അസുഖം മൂലം എറണാകുളം ജനറൽ ആശുപത്രിയിൽ 1931 നവംബർ 4-ന് മരണമടഞ്ഞു.  മരട് മൂത്തേടം ദേവാലയത്തിലാണ് ഇദ്ദേഹത്തെ അടക്കം ചെയ്തിരിക്കുന്നത്.

### ദൈവദാസൻ
2013 സെപ്റ്റംബർ 1-ന് വരാപ്പുഴ മെത്രാപ്പൊലീത്ത ഫ്രാൻസിസ് കല്ലറക്കൽ വാകയിലച്ചനെ ദൈവദാസനായി പ്രഖ്യപിച്ചു.  വിശുദ്ധനായി പ്രഖ്യാപിക്കുന്നതിനുള്ള ആദ്യപടിയായാണ് ദൈവദാസനായി പ്രഖ്യാപിച്ചത്.

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:റോമൻ കത്തോലിക്കാ സഭയിലെ ദൈവദാസർ
വർഗ്ഗം:1883-ൽ ജനിച്ചവർ
വർഗ്ഗം:1931-ൽ മരിച്ചവർ
വർഗ്ഗം:സെപ്റ്റംബർ 12-ന് ജനിച്ചവർ
വർഗ്ഗം:നവംബർ 4-ന് മരിച്ചവർ
ഉർവച്ചീര

കമ്പോസിറ്റേ സസ്യകുലത്തിൽപെടുന്ന ഒരു ഇലക്കറിവിളയാണ് **ഉർവച്ചീര**.  ഒരു വാർഷിക ഔഷധ സസ്യമാണിത്.  ഇതിന്റെ ശാസ്ത്രനാമം:  ലാക്റ്റ്യുക്ക സറ്റൈവ (Lactuca sativa).

## ഇലക്കറി വിഭവം
ഏകദേശം ഒരു മീറ്റർ ഉയരത്തിൽ വളരുന്ന ഇതിന്റെ ഇല പാകംചെയ്യാതെതന്നെ സാലഡ് ആയി ഭക്ഷിക്കാവുന്നതാണ്.

## കൃഷിരീതി
ശീതമേഖലയിൽ നന്നായി വളരുന്ന ഈ ചെടി സെപ്റ്റംബർ, ഫെബ്രുവരി മാസങ്ങളിൽ  കേരളത്തിൽ കൃഷി ചെയ്യാവുന്നതണ്.  വിത്തു പാകി തൈകളാക്കി പറിച്ചു നട്ടാണ് ഇവ വളർത്തുന്നത്.  ചീര വളർത്തുന്നതുപോലെതന്നെ ഇതും വളർത്താം.

## വിളവെടുപ്പ്
ചെടികൾക്ക് രണ്ടുമാസത്തെ വളർച്ചയെത്തുമ്പോൾ മുതൽ ഇല നുള്ളി തുടങ്ങാം.  സാലഡിനു പുറമേ കാബേജ് പാകം ചെയ്യുന്നതുപോലെ ഇതും പാകം ചെയ്ത് ഉപയോഗിക്കാം.  വിശിഷ്ടങ്ങളായ മാംസക്കറികളും മറ്റു ചില വിഭവങ്ങളും അലങ്കരിക്കൻ വേണ്ടിയും ഉർവച്ചീരയുടെ ഇല ഉപയോഗിക്കാറുണ്ട്.
## ചിത്രശാല

File:Kopfsalat Setzlinge.JPG
Image:Lettuce iceberg variety.jpeg|Iceberg lettuce
Image:Lettuce iceberg variety from Salinas valley California.jpeg|Iceberg lettuce
Image:Iceberg lettuce (IJssla krop).jpg
File:Lettuce plant reaching for the sky.jpg


## അവലംബം

വർഗ്ഗം:ചീരകൾ
വിഭാഗം:പച്ചക്കറികൾ
വർഗ്ഗം:ഭക്ഷ്യയോഗ്യമായ സസ്യങ്ങൾ
വർഗ്ഗം:ആസ്റ്റ്രേസീ
കൃഷ്ണകേസരം

മാടായിപ്പാറയിലും സമീപമുള്ള ചിലയിടത്തെ ചെങ്കൽപ്പാറകളിലും മാത്രം കാണപ്പെടുന്ന ഒരു ജലസസ്യമാണ് **കൃഷ്ണകേസരം**.  . ഇവയുടെ കേസരങ്ങളുടെ കൃഷ്ണവർണ്ണമാണ് പേരിനാധാരം. വളരെ ചുരുങ്ങിയ ഒരു പ്രദേശത്തു മാത്രം കാണപ്പെടുന്ന ഈ സസ്യം വംശനാശഭീഷണി നേരിടുന്നു. നഗരവൽക്കരണവും ആവാസവ്യവസ്ഥ മറ്റു രീതിയിൽ മാറ്റപ്പെടുന്നതുമാണ് ഇതിനെ നാശത്തിന്റെ വക്കിൽ എത്തിച്ചിരിക്കുന്നത്. ഏകവർഷിയായ ഈ ചെടി ചെങ്കൽപ്പാറകളിൽ മഴക്കാലത്ത് കെട്ടിനിൽക്കുന്ന വെള്ളത്തിൽ മണ്ണിലേക്ക് ആഴത്തിൽ വേരിറക്കി വളരുന്നു. സമീപസ്ഥലത്തുള്ള ഖനനം ഈ ശുദ്ധജലസസ്യത്തിന്റെ നിലനിൽപ്പിനുതന്നെ ഭീഷണിയായിട്ടുണ്ട്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://www.ars-grin.gov/cgi-bin/npgs/html/taxon.pl?419776

വർഗ്ഗം:വംശനാശം നേരിടുന്ന സസ്യങ്ങൾ
വർഗ്ഗം:പുഷ്പങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ സസ്യജാലം
സി.എസ്. മുരളി ബാബു

ഒരു മലയാളനാടക - ചെറുകഥാകൃത്തും ഡോക്യുമെൻററി സംവിധായകനുമാണ് **സി.എസ്. മുരളി ബാബു** (മരണം :2 സെപ്റ്റംബർ 2013). മുരളിയുടെ അമേച്വർ, പ്രൊഫഷണൽ, റേഡിയോ നാടകങ്ങൾ നിരവധി പുരസ്കാരങ്ങൾ നേടി. ഡോക്യുമെൻററി, ഷോർട്ട്ഫിലിം, സീരിയൽരംഗങ്ങളിലും പ്രവർത്തിച്ചു.
## ജീവിതരേഖ
വടക്കാഞ്ചേരി, ആര്യംപാടം ചീരാത്ത്‌വീട്ടിൽ ശങ്കുണ്ണിയുടെയും ലീലയുടെയും മകനാണ്.  
കേരള സംഗീത നാടക അക്കാദമിയുടെ മികച്ച രചനയ്ക്കുള്ള പുരസ്‌കാരം 1993ൽ മുരളിയുടെ കൃഷ്ണനാട്ടത്തിന് ലഭിച്ചിരുന്നു. മഴക്കാടുകൾ എന്ന ചെറുകഥയ്ക്ക് എം.പി. നാരായണപിള്ള പുരസ്‌കാരവും ലഭിച്ചു. ദേശീയതലത്തിൽ ഒന്നാംസ്ഥാനം ലഭിച്ച ശേഖരൻകുട്ടി വരാതിരിക്കില്ല എന്ന നാടകത്തിന്റെ രചന നിർവ്വഹിച്ചു. ദൂരദർശന്റെ ഡോക്യുമെൻററി പുരസ്‌കാരം നേടി.

## നാടകങ്ങൾ
*കൃഷ്ണനാട്ടം
## പുരസ്കാരങ്ങൾ
*കേരള സംഗീത നാടക അക്കാദമിയുടെ മികച്ച രചനയ്ക്കുള്ള പുരസ്‌കാരം (1993)
*എം.പി. നാരായണപിള്ള പുരസ്‌കാരം (ചെറുകഥ)
* ദൂരദർശന്റെ ഡോക്യുമെൻററി പുരസ്‌കാരം
## അവലംബം


വർഗ്ഗം:മലയാളനാടകകൃത്തുക്കൾ
വർഗ്ഗം:മികച്ച നാടകരചനയ്ക്കുള്ള കേരള സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:2013-ൽ മരിച്ചവർ
വർഗ്ഗം:സെപ്റ്റംബർ 2-ന് മരിച്ചവർ
ഡേവിഡ് ഫ്രോസ്റ്റ്

ഒരു ബ്രിട്ടീഷ് മാദ്ധ്യമപ്രവർത്തകനായിരുന്നു **ഡേവിഡ് ഫ്രോസ്റ്റ്**(1939-2013). ബി.ബി.സി ചാനലിൽ ഞായറാഴ്ച രാവിലെ സംപ്രേഷണം ചെയ്തിരുന്ന "ബ്രേക്ക്ഫാസ്റ്റ് വിത്ത് ഫ്രോസ്റ്റ്" എന്ന അഭിമുഖപരമ്പരയിലൂടെ ശ്രദ്ധേയനായി. 1977-ൽ വാട്ടർഗേറ്റ് വിവാദത്തിന്റെ പശ്ചാത്തലത്തിൽ റിച്ചാർഡ് നിക്സണുമായി നടത്തിയ അഭിമുഖങ്ങൾ ലോകശ്രദ്ധ നേടി. ഇവ പിന്നീട് "ഫ്രോസ്റ്റ്/നിക്സൺ" എന്ന പേരിൽ 2006-ൽ നാടകവും 2008-ൽ ചലച്ചിത്രവുമായി. 1964 മുതൽ 2010 വരെയുള്ള എല്ലാ ബ്രിട്ടീഷ് പ്രധാനമന്ത്രിമാരുമായും 1969 മുതൽ 2008 വരെയുള്ള എല്ലാ യു.എസ്. പ്രസിഡൻറുമാരുമായും അദ്ദേഹം അഭിമുഖം നടത്തിയിട്ടുണ്ട്. 1993-ൽ സർ പദവി ലഭിച്ചു. 2013 ഓഗസ്റ്റ് 31-ന് ക്വീൻ എലിസബത്ത് എന്ന ആഡംബര കപ്പലിൽ വച്ച് ഹൃദയാഘാതത്തെത്തുടർന്ന് മരിച്ചു.

## അവലംബം

## പുറത്തേക്കുള്ള കണ്ണികൾ

* ബി.ബി.സി. ന്യൂസ് പ്രൊഫൈൽ
*
കൃസ്ത്യൻ ഹ്യൂജൻസ്

ഡച്ച് ഗണിതശാസ്ത്രജ്ഞനും തത്ത്വചിന്തകനും ആയിരുന്നു **ക്രിസ്ത്യൻ ഹ്യൂജൻസ്**.(14 ഏപ്രിൽ 1629 – 8 ജൂലൈ 1695).ഭൗതികശാസ്ത്രരംഗത്തും, ജ്യോതിശാസ്ത്രരംഗത്തും അദ്ദേഹം വ്യാപരിച്ചിരുന്നു.
ശനിയുടെ വലയങ്ങളെക്കുറിച്ചുള്ള പഠനങ്ങളും, പെൻഡുലം ക്ലോക്കിന്റെ കണ്ടുപിടിത്തവും ഹ്യൂജൻസിന്റെ പ്രധാന സംഭാവനകളിൽപ്പെടുന്നു.പ്രകാശത്തിന്റെ വ്യാപരണം,ടെലസ്കോപ്പുകളുടെ നിർമ്മാണം ഈ മേഖലകളിലും ഹ്യൂജൻസ് തന്റെ സംഭാവനകൾ നൽകുകയുണ്ടായി.
## അവലംബം

## കൂടുതൽ വായനയ്ക്ക്
* Andriesse, C.D., 2005, *Huygens: The Man Behind the Principle*. Foreword by Sally Miedema. Cambridge University Press.
* Boyer, C.B.: *A history of mathematics*, New York, 1968
* Dijksterhuis, E. J.: *The Mechanization of the World Picture: Pythagoras to Newton*
* Hooijmaijers, H.: *Telling time – Devices for time measurement in Museum Boerhaave – A Descriptive Catalogue*, Leiden, Museum Boerhaave, 2005
* Struik, D.J.: *A history of mathematics*
* Van den Ende, H. et al.: *Huygens's Legacy, The golden age of the pendulum clock*, Fromanteel Ltd, Castle Town, Isle of Man, 2004
* Yoder, J G., 2005, "Book on the pendulum clock" in Ivor Grattan-Guinness, ed., *Landmark Writings in Western Mathematics*. Elsevier: 33-45.
* Christiaan Huygens (1629-1695) : Library of Congress Citations . Retrieved 2005-03-30.

വർഗ്ഗം:ഡച്ച് ഗണിതശാസ്ത്രജ്ഞർ
ഫുക്കുയിറാപ്റ്റോർ

തെറാപ്പോഡ ഇനത്തിൽ പെട്ട ഒരു ദിനോസർ ആണ് **ഫുക്കുയിറാപ്റ്റോർ**. തുടക്ക ക്രിറ്റേഷ്യസ് കാലത്ത് ജീവിച്ചിരുന്ന ഇവയുടെ ഫോസ്സിൽ കണ്ടു കിട്ടിയിട്ടുള്ളത് ജപ്പാനിൽ നിന്നും ആണ്.  പേരിന്റെ അർഥം ഫുക്കുയിലെ കള്ളൻ എന്നാണ് .

## അവലംബം

## ഇതും കാണുക
*http://cactus.dixie.edu/jharris/Currie%26Azuma_Fukuiraptor_growth.pdf
വർഗ്ഗം:ഏഷ്യൻ ദിനോസറുകൾ
വർഗ്ഗം:തുടക്ക ക്രിറ്റേഷ്യസ് കാലത്തെ ദിനോസറുകൾ

## പുറത്തേക്കുള്ള കണ്ണികൾ
*http://www.dinosaur.pref.fukui.jp/ ഫുക്കുയി ദിനോസർ മ്യൂസിയം ജപ്പാൻ വെബ്സൈറ്റ്
ഫുക്കുയിസോറസ്

ഓർനിത്തോപോഡ് വിഭാഗത്തിൽ പെട്ട ഒരു ദിനോസർ ആണ് **ഫുക്കുയിസോറസ്** (ജപ്പാനീസ് :フクイサウルス). ഹദ്രോസറോയിഡ് കുടുംബത്തിൽ പെട്ട ഇവയുടെ ഫോസ്സിൽ കണ്ടു കിട്ടിയിടുള്ളത് ജപ്പാനിൽ നിന്നും ആണ് . പേരിന്റെ അർഥം ഫുക്കുയിലെ പല്ലി എന്നാണ് . തുടക്ക ക്രിറ്റേഷ്യസ് കാലത്ത് ജീവിച്ചിരുന്ന ഇവ ഈ വർഗത്തിലെ താരതമ്യേന വലിപ്പം കുറഞ്ഞവ ആയിരുന്നു. ഏകദേശം 4.5 മീറ്റർ നീളവും 400 കിലോ ഭാരവും ആണ് കണക്കാക്കിയിടുള്ളത്.

## അവലംബം

വർഗ്ഗം:ഏഷ്യൻ ദിനോസറുകൾ
വർഗ്ഗം:തുടക്ക ക്രിറ്റേഷ്യസ് കാലത്തെ ദിനോസറുകൾ

## പുറത്തേക്കുള്ള കണ്ണികൾ
*http://www.dinosaur.pref.fukui.jp/ ഫുക്കുയി ദിനോസർ മ്യൂസിയം ജപ്പാൻ വെബ്സൈറ്റ്
നിറമ്പാലി

പശ്ചിമഘട്ടത്തിൽ കാണുന്ന ഏക അനാവൃതബീജി വൃക്ഷമാണ് **കരിന്തുമ്പി** എന്നും അറിയപ്പെടുന്ന **നിറമ്പാലി**. . 30 മീറ്ററോളം ഉയരം വയ്ക്കുന്ന ഈ മരം 100 മുതൽ 1400 മീറ്റർ വരെ ഉയരമുള്ള നിത്യഹരിതവനങ്ങളിൽ കാണുന്നു. പിങ്ക് നിറമുള്ള തൊലി കൃത്യതയില്ലാതെ പിളർന്ന പോലെ കാണപ്പെടുന്നു. സംഗീതോപകരണങ്ങളും വീട്ടുപകരണങ്ങളും ഉണ്ടാക്കാൻ ഉപയോഗിക്കുന്ന ഈ മരത്തിന്റെ തടി അതിനാൽത്തന്നെ വിലയേറിയതാണ്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://www.iucnredlist.org/details/42484/0
* http://bim.aseanbiodiversity.org/fob/speciesFinal/SpeciesSummary.php?idSpecies=1043
* http://192.104.39.83/NamePage.aspx?nameid=31200117&projectid=8

വർഗ്ഗം:വൃക്ഷങ്ങൾ
വർഗ്ഗം:അനാവൃതബീജികൾ
വർഗ്ഗം:കേരളത്തിലെ സസ്യജാലം
കുലവാട്ടം

നെൽച്ചെടിയിൽ കണ്ടുവരുന്നതും പെട്ടെന്ന് പടർന്നുപിടിയ്ക്കുന്നതുമായ ഒരു കുമിൾ രോഗമാണ് **കുലവാട്ടം** അഥവാ ബ്ലാസ്റ്റ് ( Blast ). Magnaporthe grisea എന്ന ഫംഗസ്സ് ആണിതിന് ഇതിന് കാരണം. ഞാറ്റടി മുതൽ കതിർ വന്നതിനുശേഷം വരെയുള്ള സമയത്താണ് ഈ രോഗത്തിന്റെ ആക്രമണമുണ്ടാകുന്നത്.

## അവലംബം

വർഗ്ഗം:നെല്ലിന്റെ രോഗങ്ങൾ
ഇഖ്ബാൽ മാസിഹ്

ബാലവേലയുടെ ഇരയായിരുന്നപ്പോൾ  അതിനെതിരായി ശബ്ദമുയർത്തുകയും അതിൽ നിന്നും സ്വയം രക്ഷപെടുകയും അനവധി കുട്ടികളെ രക്ഷപെടുത്തുകയും ചെയ്ത് കുട്ടിക്കാലത്ത് തന്നെ മനുഷ്യാവകാശ പ്രവർത്തകനായി മാറിയ വ്യക്തിയാണ് പാകിസ്താൻകാരനായ **ഇഖ്ബാൽ മാസിഹ് **എന്ന ബാലൻ.

## ബാല്യം
ലാഹോറിൽനിന്ന്	17 കി.മീ അകലെ മുരീഡ്കെ എന്ന ഗ്രാമത്തിൽ ആണ് ഇഖ്ബാൽ മാസിഹ് ജനിച്ചത്.  മാതാപിതാക്കൾക്ക് ഇഖ്ബാലിനെ പഠിപ്പിക്കാനുള്ള കഴിവുണ്ടായിരുന്നില്ല. അവർ അവരെ അടുത്തുള്ള കാർപ്പറ്റ് ഫാക്ടറിയിൽ ജോലിക്കായി ചേർത്തു. തന്റെ അമ്മയുടെ ചികിത്സാർത്ഥം ഫാക്ടറിയിൽ നിന്നും വാങ്ങിയ തുക തിരിച്ചടക്കുന്നതിനു വേണ്ടി ഒരു അടിമയെപ്പോലെ ആ കുട്ടിക്കു പണിയെടുക്കേണ്ടി വന്നു. രാവിലെ ആറുമണിമുതൽ, വൈകീട്ട് ആറു മണി വരെയായിരുന്നു ജോലി സമയം. എന്നിട്ടും കടം തീർക്കാൻ ഇഖ്ബാലിനു കഴിഞ്ഞിരുന്നില്ല.

ഇഖ്ബാലിനെ പോലുള്ള ആയിരക്കണക്കിനു കുട്ടിത്തൊഴിലാളികൾ അടിമകളായാണ് ആ ഫാക്ടറിയിൽ ജോലി ചെയ്തിരുന്നത്.12 മണിക്കൂർ ജോലിയും കഴിഞ്ഞ് ബാക്കിയുള്ള സമയം കൈകാലുകളിൽ ചങ്ങലയിട്ട് കുട്ടികളെ ബന്ധിച്ചിരുന്നു.പ്രാഥമികകാര്യങ്ങൾ നിർവ്വഹിക്കാൻ പോലും സൌകര്യമില്ലാത്ത ഫാക്ടറികളിൽ നരകതുല്യമായ ജീവിതമാണ് ഇഖ്ബാൽ മാസിഹും കൂട്ടരും നയിച്ചത്.

## രക്ഷപ്പെടൽ
10-ആം വയസ്സിൽ ഇക്ബാൽ അവിടെ നിന്ന് രക്ഷപ്പെട്ടെങ്കിലും പിടികൂടപ്പെട്ടു. പിടികൂടിയ കൈക്കൂലിക്കാരായ പോലീസുകാർ അതേ ഫാക്ടറിയിൽ തന്നെയാണ് അവനെ തിരികെ ഏൽപ്പിച്ചത്. വീണ്ടും അവിടെ നിന്നും രക്ഷപ്പെടാൻ ശ്രമം നടത്തി. ആ ശ്രമത്തിൽ ഇഖ്ബാൽ വിജയിച്ച് പുറത്ത് വന്ന ഇഖ്ബാൽ ബോണ്ടഡ് ലേബർ ലിബറേഷൻ ഫ്രണ്ട്(BLLF) സംഘടിപ്പിച്ച സ്വാതന്ത്ര്യദിനാഘോഷ പരിപാടിയിൽ കുട്ടികളുടെ അവകാശങ്ങളെക്കുറിച്ചുള്ള പ്രഭാഷണം കേൾക്കാനിടയാവുകയും അവിടെ ഫാക്ടറിയിൽ താനനുഭവിച്ച കൊടും ക്രൂരതകൾ ലോകത്തോട് വിളിച്ചുപറഞ്ഞു. ഇത് പത്രങ്ങളിൽ വലിയവാർത്തയായി. ഇത് പാകിസ്താനിൽ വലിയ ചലനങ്ങളുണ്ടാക്കി.  സമാനരീതിയിൽ പിഡിപ്പിക്കപ്പേടുന്ന 300 ഓളം  കുട്ടികളെ ഇഖ്ബാലിന്റെ സഹായത്തോടെ സർക്കാർ പിന്നീട് രക്ഷപ്പെടുത്തുകയുണ്ടായി. നല്ലൊരു പ്രസംഗകനായ ഇഖ്ബാൽ ബാലവേക്കെതിരെ ശക്തമായ പ്രഭാഷണങ്ങൾ നടത്തുകയുണ്ടായി. റീബോക് ഹ്യൂമൻ റൈറ്റ്സ് യൂത്ത് ഇൻ ആക്ഷൻ അവാർഡ് (Reebok Human Rights Youth in Action Award) 1994-ൽ ഇഖ്ബാലിന് ലഭിക്കുകയുണ്ടായി.

## മരണം
1995 ഏപ്രിൽ 16ന് 12-ആം വയസ്സിൽ കാർപ്പെറ്റ് മുതലാളിമാരുടെ ഗുണ്ടകളുടെ വെടിയുണ്ടകളേറ്റ ഇഖ്ബാൽ മാസിഹ് കൊല്ലപ്പെട്ടു. കുടുംബത്തോടൊപ്പം ഈസ്റ്റർ ആഘോഷിക്കുകയായിരുന്നു സമയത്ത് മാസിഹിനുനേരെ അജ്ഞാതരായ കൊലപാതകികളായിരുന്നു വെടിയുതിർത്തത്.

## പ്രചോദനം
ഇഖ്ബാലിന് ബാലവേലക്കെതിരെ പോരാടുന്ന ഒരു വക്കീൽ ആവണമെന്നായിരുന്നു ആഗ്രഹം.  ഫ്രീ ദി ചൈൽഡ്, ഇഖ്ബാൽ മാസിഹ് ഷഹീദ് ചിൽഡ്രൻ ഫൌണ്ടേഷൻ തുടങ്ങി വിവിധ ബാലാവകാശ സംഘടനകൾ രൂപംകൊള്ളാൻ പ്രേരണയായത് ഇഖ്ബാൽ മാസിഹിന്റെ ജീവിതം കണ്ടാണ്. 2009 ജനുവരിയിൽ ബാലവേല വിരുദ്ധ അവാർഡ് അമേരിക്കൻ സർക്കാർ ഏർപ്പെടുത്തി. ലോകത്തിന്റെ വിവിധ ഭാഗങ്ങളിൽ ഇഖ്ബാൽ മാസിഹിന്റെ പേരിൽ സ്കൂളുകൾ സ്ഥാപിക്കപ്പെടുകയുണ്ടായി. ഇഖ്ബാൽ മാസിഹിന്റെ ജീവിതം അടിസ്ഥാനമാക്കി ഫ്രാൻസിസ്കോ.ഡി.അമാനോ ഇഖ്ബാൽ എന്ന ഒരു ലോക പ്രശസ്ത നോവലും എഴുതുകയുണ്ടായി.

## അവലംബം

വർഗ്ഗം:പാകിസ്താനിലെ മനുഷ്യാവകാശപ്രവർത്തകർ
വർഗ്ഗം:1983-ൽ ജനിച്ചവർ
വർഗ്ഗം:1995-ൽ മരിച്ചവർ
വർഗ്ഗം:പഞ്ചാബികൾ
ക്രോക്ക് അന്താരാഷ്ട്ര അനിമേഷൻ ചലച്ചിത്രമേള

റഷ്യയിലും, ഉക്രൈനിലുമായി വർഷംതോറും നടത്തി വരുന്ന അനിമേഷൻ ചലച്ചിത്രമേളയാണ് **ക്രോക്ക് അന്താരാഷ്ട്ര അനിമേഷൻ ചലച്ചിത്രമേള** (KROK International Animated Films Festival). അവസാനം ഇരട്ട സംഖ്യ വരുന്ന വർഷങ്ങളിൽ റഷ്യയിൽ വച്ചും, അവസാനം ഒറ്റ സംഖ്യ വരുന്ന വർഷം ഉക്രൈനിൽ വച്ചുമാണ് ഈ ചലച്ചിത്രമേള നടക്കുന്നത്.

20-മത് ക്രോക്ക് അന്താരാഷ്ട്ര അനിമേഷൻ ചലച്ചിത്രമേള നീപ്പർ സ്റ്റാർ എന്ന കപ്പലിൽ 2013 സെപ്റ്റംബർ 1 മുതൽ 10 വരെയാണ് നടക്കുന്നത്.  

ഈ ചലച്ചിത്ര മേള താരാസ് ഷെവ്‌ചെങ്കോ (Taras Shevchenko) എന്ന കപ്പലിലാണ് നടക്കാറുള്ളത്. റഷ്യയിൽ വച്ചാകുമ്പോൾ വോൾഗാ നദിയിലും, ഉക്രൈനിലാകുമ്പോൾ നീപ്പർ, കരിങ്കടൽ എന്നീ ജലാശയങ്ങളിലുമായാണ് നടക്കാറുള്ളത്. 1987-ലെ മോസ്‌കോ അന്താരാഷ്ട്ര ചലച്ചിത്രമേളയോടനുബന്ധിച്ച്, ഡോക്യുമെന്ററി ചിത്രങ്ങൾക്കും, കുട്ടികൾക്കു വേണ്ടിയുള്ള ചിത്രങ്ങൾക്കും, അനിമേഷൻ ചിത്രങ്ങൾക്കുമായുള്ള പ്രത്യേക വിഭാഗമായാണ് ഈ ചലച്ചിത്രമേള ആദ്യമായി അരങ്ങേറിയത്.

ഉക്രൈൻ ഭാഷയിൽ ക്രോക്ക് എന്ന പദത്തിന് *ചുവടുവയ്‌പ്‌* എന്നാണർത്ഥം. 1989-ലാണ് ക്രോക്ക് അനിമേഷൻ ചലച്ചിത്രമേള ആദ്യമായി മറ്റു ചലച്ചിത്ര മേളകളുടെ ഭാഗമായല്ലാതെ സ്വതന്ത്രമായി നടന്നത്. 1991-ൽ സോവിയറ്റ് യൂണിയൻ വിഘടിച്ച് സ്വതന്ത്ര റിപ്പബ്ലിക്കുകളായി മാറിയതോടെയാണ് ക്രോക്ക് ചലച്ചിത്രമേള അന്താരാഷ്ട്ര ചലച്ചിത്ര മേളയായി നടത്താൻ തുടങ്ങിയത്.

## അവലംബം

## പുറത്തേക്കുള്ള കണ്ണികൾ
* ക്രോക്ക് അന്താരാഷ്ട്ര അനിമേഷൻ ചലച്ചിത്ര മേള (2009) 

വർഗ്ഗം:അന്താരാഷ്ട്ര ചലച്ചിത്ര മേളകൾ
വർഗ്ഗം:അനിമേഷൻ
പ്രിൻസസ്സ് ടവർ

അറബ് ഐക്യനാടുകളിലെ  ദുബായിയിൽ മറീന ജില്ലയിൽ സ്ഥിതി ചെയ്യുന്ന 101 നിലകളും, 413.4 മീറ്റർ (1,356 അടി) ഉയരവുമുള്ള ഒരു ഉയർന്ന കെട്ടിടമാണ് പ്രിൻസസ്സ് ടവർ.  2012 മുതൽ  ജനങ്ങൾക്ക് താമസിക്കാനായി തുറന്നു. 2022 സെപ്റ്റംബർ വരെ, ബുർജ് ഖലീഫയ്ക്കും മറീന 101 നും ശേഷം ദുബായിലെ ഏറ്റവും ഉയരം കൂടിയ മൂന്നാമത്തെ കെട്ടിടവും ലോകത്തിലെ ഏറ്റവും ഉയരം കൂടിയ 36-ാമത്തെ കെട്ടിടവുമാണ് പ്രിൻസസ് ടവർ. 2012 മുതൽ 2015 വരെ ന്യൂയോർക്ക് സിറ്റിയിലെ 432 പാർക്ക് അവന്യൂ ഇതിനെ മറികടക്കുന്നതുവരെ, ലോകത്തിലെ ഏറ്റവും ഉയരം കൂടിയ റെസിഡൻഷ്യൽ കെട്ടിടമായിരുന്നു പ്രിൻസസ് ടവർ.

## അവലംബം

വർഗ്ഗം:ദുബായ്
വർഗ്ഗം:അംബരചുംബികൾ
ഗാർഡിനേഴ്‌സ് തവള

ലോകത്തെ ഏറ്റവും ചെറിയ തവളകളിലൊന്നാണ് **ഗാർഡിനേഴ്സ് തവള**.

സെഷില്ലിസ് ദ്വീപുകളിലാണ് ഈ തവള വർഗത്തെ കാണുന്നത്. ഗാർഡിനേഴ്സ് തവളകൾക്ക് മദ്ധ്യകർണ്ണവും കർണ്ണപുടവും ഉൾപ്പെട്ട സാധാരണ ശ്രവണസംവിധാനമില്ല. വായക്കുള്ളിലാണ് ഇവയുടെ ശ്രവണസംവിധാനമുള്ളത്. ആന്തരകർണത്തിലേയ്ക്ക് ശബ്ദവീചികൾ വിനിമയം ചെയ്യാൻ ഈ തവളകൾ വായ്ക്കുള്ളിലെ പ്രത്യേക രന്ധ്രവും കോശപാളിയും ഉപയോഗിക്കുന്നു.

## അവലംബം

വർഗ്ഗം:തവളകൾ
വർഗ്ഗം:ഉഭയജീവികൾ - അപൂർണ്ണലേഖനങ്ങൾ
വില്ലോ

ക്രിക്കറ്റ് ബാറ്റ് നിർമ്മാണത്തിന് ഉപയോഗിക്കുന്ന വൃക്ഷമാണ് **വില്ലോ**. ഇതിൽ നിന്നും സാലിസിലിക് ആസിഡ് എന്ന രാസഘടകം വേർതിരിച്ചെടുക്കുന്നു.

## അവലംബം


വർഗ്ഗം:വൃക്ഷങ്ങൾ
വർഗ്ഗം:സാലിക്കേസീ
ഹീ യിഡേ

അഞ്ചാം വയസിൽ വിമാനം പറത്തി ലോക റെക്കോർഡിനുടമയായ ചൈനീസ് ബാലനാണ് ഡൂഡു എന്നു വിളിപ്പേരുള്ള **ഹീ യിഡെ**. 2013 ആഗസ്റ്റ് 31നു ബെയ്‌ജിങ്ങ്‌ വന്യജീവി പാർക്കിന് കുറുകേ, 492 അടി (150 മീറ്റർ) ഉയരത്തിൽ, 35 മിനുട്ട് വിമാനം പറത്തിയാണ് ഹീ ഈ നേട്ടം സ്വന്തമാക്കിയായത്.

ന്യൂയോർക്കിൽ മൈനസ് 13 ഡിഗ്രി സെൽഷ്യസ്  തണുപ്പിൽ അർധനഗ്നനായി, മഞ്ഞു പെയ്യുന്നതിനിടയിലൂടെ ഹീ യിഡെ ഓടുന്ന വീഡിയോദൃശ്യം ഇൻറർനെറ്റിൽ ഏറെ ശ്രദ്ധ പിടിച്ചുപറ്റിയിരുന്നു. വലിയ വിമർശനങ്ങൾക്കും ഈ വീഡിയോ കാരണമായി. കനത്ത മഴയും കാറ്റുമുള്ള സമയത്ത് ജപ്പാനിലെ ഫ്യൂജിയാമ പർവതം കയറിയും ഡൂഡു വാർത്താമാധ്യമങ്ങളിൽ നിറഞ്ഞു നിന്നിരുന്നു.

2012 ആഗസ്റ്റിൽ കടലിലൂടെ ഒരു പായ്‌വഞ്ചിയിൽ ഒറ്റയ്ക്ക് തുഴഞ്ഞും ഹീ യിഡേ വാർത്തകളിൽ ഇടം നേടിയിരുന്നു.

മകനെ ധൈര്യവാനായി വളർത്തുന്നതിന് വേണ്ടിയാണ് താൻ ഇത്തരത്തിലുള്ള സാഹിസിക പ്രവൃത്തികൾ ചെയ്യാൻ അവനെ പരിശീലിപ്പിക്കുന്നതെന്നാണ് ഡൂഡുവിന്റെ പിതാവ് ഹീ ലീഷെങ് അവകാശപ്പെടുന്നത്. എന്നാൽ ലീഷെങിന്റെ പരിശീലന രീതികൾ നിരവധി വിമർശനങ്ങൾക്കും ഇടയാക്കിയിട്ടുണ്ട്.

## അവലംബം
ശാന്തമരം

പശ്ചിമഘട്ടതദ്ദേശവാസിയായ ഒരു മരമാണ് **വെള്ളാട്ടൻ, മുളകുനാറി** എന്നെല്ലാം അറിയപ്പെടുന്ന **ശാന്തമരം**. . 16 മീറ്ററോളം ഉയരം വയ്ക്കുന്ന ഈ മരം 1000 മുതൽ 2400 മീറ്റർ വരെ ഉയരമുള്ള തെക്കേ പശ്ചിമഘട്ടത്തിലും നീലഗിരിയിലും കാണുന്നു. Meliola neolitseae എന്ന ഫംഗസ്സിന്റെ മാതൃവൃക്ഷമാണ് ശാന്തമരം.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:ലോറേസീ
മദ്രാസ്‌ കഫെ

2013ൽ ഇന്ത്യയിൽ റിലീസ്‌ ചെയ്ത ഒരു പൊളിറ്റിക്കൽ ത്രില്ലർ സിനിമയാണ് മദ്രാസ്‌ കഫെ

## അവലംബം

വർഗ്ഗം:2013-ൽ പുറത്തിറങ്ങിയ ഹിന്ദി ചലച്ചിത്രങ്ങൾ
ഇംപ്രഷൻ മാനേജ്മെൻറ്

സമൂഹത്തിൽ ഒരു വ്യക്തിയെക്കുറിച്ച് നല്ല പ്രതിച്ഛായ സൃഷ്ടിക്കുന്നതിനുള്ള ബോധപൂർവമായ എല്ലാ പരിശ്രമങ്ങളും ഇംപ്രഷൻ മാനേജ്മെൻറിൽ പെടുന്നു. രൂപം, സംഭാഷണം, വേഷധാരണം, പെരുമാറ്റം മുതലായവയെ ആധാരമാക്കി  ഓരോ വ്യക്തിയെക്കുറിച്ചും മറ്റു വ്യക്തികളുടെ മനസ്സിലും സമൂഹമനസ്സിലും ചില മുദ്രകൾ പതിഞ്ഞിട്ടുണ്ടാകും. സത്യസന്ധൻ, വൃത്തിയായി വേഷം ധരിക്കുന്നവൻ, സ്നേഹസന്പന്നൻ,  സംഭാഷണചാതുരിയുള്ളവൻ, വിശ്വാസവഞ്ചകൻ എന്നിങ്ങനെയൊക്കെയുള്ള അഭിപ്രായം വ്യക്തിയെക്കുറിച്ചുള്ള ഇംപ്രഷനാണ്. 

തന്നെക്കുറിച്ച് ഏറ്റവും നല്ല ഇംപ്രഷൻ ഉണ്ടാകണമെന്ന് ഓരോരുത്തരും  ആഗ്രഹിക്കുന്നു. 

മറ്റുള്ളവരുടെ മുന്നിൽ സ്വയം എങ്ങനെ പ്രദർശിപ്പിക്കപ്പെടുന്നു എന്നതാണ് ഇംപ്രഷൻ മാനേജ്മെൻറിൻറെ കാതൽ. യഥാർത്ഥത്തിലുള്ള മനോഭാവമോ വ്യക്തിത്വമോ മറച്ചുവച്ച്, മറ്റുള്ളവർ ഇഷ്ടപ്പെടുന്ന തരത്തിലുള്ള മനോഭാവമോ വ്യക്തിത്വസ്വരൂപമോ പ്രദർശിപ്പിക്കുന്നത് ഇംപ്രഷൻ മാനേജ്മെൻറാണ്. എല്ലായ്പോഴും നല്ല വസ്ത്രം ധരിച്ചുകൊണ്ടു നടക്കുക, സൗമനസ്യത്തോടെ സംസാരിക്കുക, പുഞ്ചിരി പൊഴിക്കുക, മറ്റുള്ളവരെ പുകഴ്ത്തി സംസാരിക്കുക, സ്വന്തം മഹത്ത്വം പറയുക മുതലായവയൊക്കെ ഇംപ്രഷൻ മാനേജ്മെൻറ് തന്ത്രമാണ്. 

ഇർവിംഗ് ഗോഫ്‌മാൻ എന്ന സാമൂഹികശാസ്ത്രജ്ഞനാണ് ഇംപ്രഷൻ മാനേജ്മെൻറിൽ ഏറെ ശ്രദ്ധേയമായ പഠനങ്ങൾ  നടത്തിയിട്ടുള്ളത്.

വർഗ്ഗം:സാമൂഹിക മനഃശാസ്ത്രം
അഹം യാന്തിബാലാ ദേവി

മണിപ്പൂരി ഭാഷയിലെ ഒരു കവിയാണ്   **അഹം യാന്തിബാലാ ദേവി**. കേന്ദ്ര സാഹിത്യ അക്കാദമി  35 വയസ്സിനു താഴയുള്ള എഴുത്തുകാർക്കു നൽകുന്ന യുവ പുരസ്കാരം നേടിയിട്ടുണ്ട്. 
## കൃതികൾ
*ലായി മാതാ സരി (Lai Matha Sari) (കവിത)
## പുരസ്കാരങ്ങൾ
*കേന്ദ്ര സാഹിത്യ അക്കാദമിയുടെ യുവ പുരസ്കാരം (2013)
## അവലംബം


വർഗ്ഗം:മണിപ്പൂരി കവികൾ
വർഗ്ഗം:കേന്ദ്ര സാഹിത്യ അക്കാദമിയുടെ യുവസാഹിത്യ പുരസ്‌കാരം ലഭിച്ചവർ
കനകലത

1990 കാലഘട്ടങ്ങളിലെ
മലയാള സിനിമയിൽ സജീവമായ
മലയാള ചലച്ചിത്ര അഭിനേത്രിയായിരുന്നു 
** കനകലത.(ജനനം : 24 ഓഗസ്റ്റ് 1960 മരണം : 6 മേയ് 2024) **
മലയാളത്തിൽ ഇതുവരെ 360 സിനിമകളിൽ അഭിനയിച്ചിട്ടുണ്ട്.

## ജീവിതരേഖ

കൊല്ലം ജില്ലയിലെ ഓച്ചിറയിൽ
പരമേശ്വരൻ പിളളയുടെയും ചിന്നമ്മയുടെയും മകളായി 1960 ഓഗസ്റ്റ് 24ന് ജനനം. കൊല്ലം ഗവ. ഗേൾസ് ഹൈസ്കൂളിൽ നിന്ന് പ്രാഥമിക വിദ്യാഭ്യാസം നേടിയ കനകലത നാടകങ്ങളിലെ അഭിനയ മികവിൽ സിനിമയിലെത്തി.

1980-ൽ ഉണർത്ത് പാട്ട് എന്ന സിനിമയിൽ ആദ്യമായി അഭിനയിച്ചെങ്കിലും ചിത്രം റിലീസായില്ല. പിന്നീട് 1982-ൽ റിലീസായ ചില്ല് എന്ന സിനിമയിലൂടെ മലയാള ചലച്ചിത്ര രംഗത്ത് സജീവമായി.

1989-ൽ 
നടനും സംവിധായകനുമായ 
കാര്യവട്ടം ശശികുമാറിനെ വിവാഹം ചെയ്തെങ്കിലും 2005-ൽ വിവാഹമോചിതയായി 
ഈ ബന്ധത്തിൽ കനകലതക്ക് മക്കളില്ല.

ഒരു മലയാളചലച്ചിത്രനടിയാണ് കനകലത. നാടകാഭിനയത്തിലൂടെ കലാരംഗത്തെത്തിയ കനകലത 30 വർഷത്തോളം നാടക -ടെലിസീരിയൽ - ചലച്ചിത്ര രംഗങ്ങളിൽ പ്രവർത്തിച്ചിരുന്നു.
മലയാളത്തിൽ ഇതുവരെ ഏകദേശം 360 സിനിമകളിലും തമിഴിൽ 30 സിനിമയിലും അഭിനയിച്ചിട്ടുണ്ട്.
2023 ഏപ്രിൽ 8ന് റിലീസായ പൂക്കാലം എന്ന സിനിമയാണ് കനകലതയുടെ മലയാളത്തിലെ അവസാന സിനിമ.

ചില്ല്, കരിയിലക്കാറ്റ് പോലെ, രാജാവിൻ്റെ മകൻ, ജാഗ്രത, കിരീടം, വർണ്ണപകിട്ട്, എൻ്റെ സൂര്യപുത്രിയ്ക്ക്, കൗരവർ, അമ്മയാണെ സത്യം, ആദ്യത്തെ കൺമണി, തച്ചോളി വർഗീസ് ചേകവർ, സ്ഫടികം, അനിയത്തിപ്രാവ്, ഹരികൃഷ്ണൻസ്, മാട്ടുപ്പെട്ടി മച്ചാൻ, പ്രിയം എന്നിവയാണ് കനകലതയുടെ പ്രധാന സിനിമകൾ.

2022-ൽ 
മറവിരോഗമായ അൽഷിമേഴ്സ് ബാധിച്ച കനകലത 2024 മെയ് 6ന് വൈകുന്നേരം
അന്തരിച്ചു.  

TV Serials 

* Paliyathachan (DD Malayalam)
* Preyasi (Surya TV)
* Sagaracharitham
* Pakida Pakida Pambaram (DD Malayalam)
* Agnisakshi
* Jwalayayi
* Veendum Jwalayayi
* Parinamam
* Ayisha
* Devaganga
* Women's Club
* Nagarathil Yakshi
* Jwala
* Sethuvinte Kathakal
* Uma
* Snehasammanam
* Snehadharangalode
* Swathu
* Vajram
* Ettu Sundarikalum Njanum
* Pavithra Jailillan as Jailer
* Snehapoorvam Lakshmi
* Manjadimanikal
* Mandoos (Kairali TV)
* Akshayapathram (Asianet)
* Alimanthrikan (Asianet)
* Tharavum Ponmuttaym (DD Malayalam)
* Jalamohini (Asianet)
* Harichandhnam (Asianet)
* Dracula (Asianet)
* Alaudhinte Albuthavilakku (Asianet)
* Velankani Mathavu (Asianet)
* Amma (Asianet)
* Pranayam (Asianet)
* Thulabharam (Surya TV)
* Sree Guruvayoorappan (Surya TV)
* Ente Manasaputhri (Asianet)
* Vava (Surya TV)
* Vasundhara Medicals (Asianet)
* Sooryaputhri (Surya TV)
* Devaragam (Asianet)
* Ammathottil (Asianet)
* Indumukhi Chandramathi (Surya TV)
* Swamiye Saramayyappa (Surya TV)
* Twenty Twenty One (20:21) (Asianet)
* Alaudeenum Albuthavilakkum (Asianet)
* Chandrodayam (Doordarshan)
* Oru Poo Viriyunnu (DD)
* Paattukalude Paattu (Surya TV)
* Ponnum Poovum (Amrita TV)
* Swami Ayyappan (Asianet)
* Kadamattathu Kathanar (Asianet)
* Ennu Swantham Jani (Surya TV)
* Ganga (Doordarshan)
* Sathyam Sivam Sundaram (Amrita TV)
* Ayalathe Sundari (Surya TV)
* Police (ACV)
* Pookkalam Varavayi (Zee Keralam)
* Oru Nimisham
* Wish You a Happy New Year
* Adipoli Family
* Sundarapurushan
* Aanakaryam Chenakaryam - webseries
* Kashithumbi
* Panchali Swayamvaram

## അവലംബം

വർഗ്ഗം:മലയാളചലച്ചിത്രനടിമാർ
വർഗ്ഗം:മലയാളനാടകനടിമാർ
വർഗ്ഗം:1960-ൽ ജനിച്ചവർ
കാലചക്രം

ശ്രീകുമാരൻ തമ്പി കഥയും തിരക്കഥയും സംഭാഷണവുമെഴുതി, കെ. നാരായണന്റെ സംവിധാനത്തിൽ 1973ൽ പ്രദർശനത്തിനെത്തിയ മലയാളചലച്ചിത്രമാണ് **കാലചക്രം**. എ. രഘുനാഥ് നിർമ്മിച്ച ഈ ചിത്രത്തിൽ പ്രേംനസീർ, വിൻസെന്റ്, ജയഭാരതി, റാണി ചന്ദ്ര, അടൂർ ഭാസി, മമ്മൂട്ടി തുടങ്ങിയവരാണ് അഭിനയിച്ചത്.. ശ്രീകുമാരൻ തമ്പി എഴുതിയ വരികൾ ഈണം പകർന്നത്  ജി. ദേവരാജൻആണ്.

## താരനിര

## പാട്ടരങ്ങ്
*വരികൾ:ശ്രീകുമാരൻ തമ്പി
*ഈണം:  ജി. ദേവരാജൻ

## അവലംബം

## പുറത്തേക്കുള്ള കണ്ണികൾ

* 
## ചിത്രം കാണുക
കാലചക്രം (1973)
## അവലംബം


വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:വിൻസെന്റ് അഭിനയിച്ച മലയാളചലച്ചിത്രങ്ങൾ
വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ
വർഗ്ഗം:1973-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:എ. രഘുനാഥ് നിർമ്മിച്ച ചിത്രങ്ങൾ
വർഗ്ഗം:തമ്പി-ദേവരാജൻ ഗാനങ്ങൾ
വർഗ്ഗം:ശ്രീകുമാരൻ തമ്പിയുടെ ഗാനങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
ചെങ്ദെ മൗണ്ടൻ റിസോർട്ട്

ചൈനയിലെ ചെന്ദ്ദെ പട്ടണത്തിലുള്ള രാജകീയ കൊട്ടാരങ്ങളും ഉദ്യാനങ്ങളും ഉൾപ്പെടുന്ന ഒരു സമുച്ചയമാണ് **ചെങ്ദ് മൗണ്ടിൻ റിസോർട്ട്**(ചൈനീസ്:避暑山庄; ഇംഗ്ലീഷ്:**Mountain Resort**) . ലിഗോങ് എന്നും ഇത് അറിയപ്പെടുന്നു. ചൈനയിലെ ഹെബെയ് പ്രവിശ്യയിലാണ് ഈ ചരിത്രകേന്ദ്രം സ്ഥിതിചെയ്യുന്നത്. ഇവിടത്തെ വൈവിധ്യവും സമ്പന്നവുമാർന്ന ഭൂദൃശ്യങ്ങളും വാസ്തുനിർമ്മിതികളും മറ്റും ഈ പ്രദേശത്തിന്റെ പ്രാധാന്യം വർദ്ധിപ്പിക്കുന്നു..

ക്വിങ് രാജവംശത്തിന്റെ കാലഘട്ടത്തിലാണ് ഈ പ്രദേശങ്ങളുടെ നിർമ്മാണം നടക്കുന്നത്. ഇതിന്റെ പണി പൂർത്തിയാകാൻ 89-വർഷങ്ങൾ വേണ്ടിവന്നു. 5.6 ചതുരശ്ര കിലോമീറ്റർ വിസ്തൃതിയിൽ വ്യാപിച്ച് കിടക്കുന്ന ഈ പ്രദേശത്തിനുള്ളിൽ നിരവധി ക്ഷേത്രങ്ങളും, കൊട്ടാരങ്ങളും, പഗോഡകളും മറ്റും ഉൾപ്പെടുന്നുണ്ട്.

## ചിത്രശാല

File:Chengde Mountain Resort 3.jpg|ഒരു താമര പൊയ്ക
File:Chengde Mountain Resort 11.jpg|സമുച്ചയത്തിനകത്തെ ഒരു മണ്ഡപം
File:Chengde Mountain Resort 4.jpg|The Mountain Resort is dotted with lakes and gardens that imitates landscapes from around China
File:Chengde Mountain Resort 2.jpg|70 m ഉയരമുള്ള ഒരു പഗോഡ
File:避暑山庄匾额.JPG|കാങ്ക്ഷി ചക്രവർത്തിയുടെ ആലേഖനങ്ങൾ
File:承德避署山庄格扇.JPG|ഒരു വാതിൽ
File:Wenjin Imperial Library.JPG|വെൻജിൻ അറ
File:须弥福寿之庙.JPG|Bird's eye view of Xumi Fushou Temple from top of a hill in the Mountain Resort
File:Zhengligate.JPG|Lizheng Gate - entrance reserved for the Qing emperors
File:Yanbozhishuang hall.JPG|Yanbozhishuang Hall - The Xianfeng Emperor died in this Hall on August 22, 1861


## അവലംബം


## കൂടുതൽ വായനയ്ക്ക്

*Hevia, James Louis. "World Heritage, National Culture, and the Restoration of Chengde." *positions: east Asia cultures critique* 9, no. 1 (2001): 219-43.

വർഗ്ഗം:ചൈനയിലെ ലോകപൈതൃകകേന്ദ്രങ്ങൾ
വർഗ്ഗം:ചൈനയിലെ ദേശീയോദ്യാനങ്ങൾ
ചിലിമ്പി

തെക്കേ ഇന്ത്യയിലും ശ്രീലങ്കയിലും കാണുന്ന ഒരു ചെറിയ വൃക്ഷമാണ് **ചിലിമ്പി**. . ഈ മരം 8 മീറ്റർ വരെ ഉയരം വയ്ക്കും. 

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
മാസ്ലോവിന്റെ ആവശ്യകതകളുടെ ശ്രേണി

500px|ലഘുചിത്രം|വലത്ത്‌|മസ്ലോവിന്റെ '''''ആവശ്യകതകളുടെ ശ്രേണി'''''യുടെ ഒരു ചിത്രീകരണം. ഏറ്റവും അടിസ്ഥാനപരമായ ആവശ്യങ്ങൾ പിരമിഡിന്റെ താഴത്തെ തട്ടിലാണ് ഉൾപ്പെടുത്തിയിരിക്കുന്നത്.
ലോകപ്രശസ്ത മനഃശാസ്ത്രജ്ഞനായിരുന്ന എബ്രഹാം മാസ്ലോവ് മുന്നോട്ടുവെച്ച ഒരു സിദ്ധാന്തമാണ് **മാസ്ലോവിന്റെ ആവശ്യകതകളുടെ ശ്രേണി** (ഇംഗ്ലീഷിൽ: **Maslow's hierarchy of needs**) എന്ന് അറിയപ്പെടുന്നത്. 1943-ൽ അദ്ദേഹമവതരിപ്പിച്ച *എ തിയറി ഓഫ് ഹ്യൂമൻ മോട്ടിവേഷൻ(A Theory of Human Motivation)* എന്ന പ്രബന്ധത്തിലാണ് ഇതെകുറിച്ച് പറഞ്ഞിട്ടുള്ളത്. മനുഷ്യന്റെ പ്രാഥമിക ആവശ്യങ്ങളായ ആഹാരം, വസ്ത്രം, പാർപ്പിടം എന്നിവ ഉൾപ്പെടെയുള്ള നിരവധി ആവശ്യങ്ങളെ ഇദ്ദേഹം അഞ്ച് വിഭാഗങ്ങളിലായി വർഗ്ഗീകരിച്ചിരിക്കുന്നു. ഈ അഞ്ച് വിഭാഗങ്ങളേയും അവയുടെ അനിവാര്യതയുടേയും പ്രാധാന്യത്തിന്റെയും ക്രമമനുസരിച്ച് ശ്രേണിയാക്കി ക്രമീകരിച്ചിരിക്കുന്നു.

ശാരീരികമായ ആവശ്യങ്ങൾ(Physiological), സുരക്ഷിതത്വ ആവശ്യങ്ങൾ(Safety), സ്നേഹ സംബന്ധമായ ആവശ്യങ്ങൾ(Belongingness and Love), ആദര സംബന്ധമായ ആവശ്യങ്ങൾ(Esteem), വ്യക്തിത്വ ആവശ്യങ്ങൾ(Self-Actualization) എന്നിവായാണ് ആ അഞ്ച് വിഭാഗങ്ങൾ.

## പുറത്തേക്കുള്ള കണ്ണികൾ

* A Theory of Human Motivation, മാസ്ലോവിന്റെ പ്രബന്ധം 1943.
* Maslow's Hierarchy of Needs, Teacher's Toolbox. A video overview of Maslow's work by Geoff Petty.
* A Theory of Human Motivation: Annotated .
* Theory and biography including detailed description and examples of self-actualizers.
* Maslow's Hierarchy of Needs, Valdosta.
* Abraham Maslow by C George Boheree

വർഗ്ഗം:മനഃശാസ്ത്ര സിദ്ധാന്തങ്ങൾ
വർഗ്ഗം:1943
റഷീദ് കനിസ്പോറി

കശ്മീരി ഭാഷയിലെ ഒരു കവിയും ബാല സാഹിത്യകാരനുമാണ്  **റഷീദ് കനിസ്പോറി**. കേന്ദ്ര സാഹിത്യ അക്കാദമിയുടെ ബാലസാഹിത്യ പുരസ്കാർ നേടിയിട്ടുണ്ട്. 
## കൃതികൾ
## ബാലസാഹിത്യം
*ഗുൽ തേ ബുൽ ബുൽ (ഉപന്യാസങ്ങളും കവിതകളും)
## പുരസ്കാരങ്ങൾ
*കേന്ദ്ര സാഹിത്യ അക്കാദമിയുടെ ബാലസാഹിത്യ പുരസ്കാർ (2013)

## അവലംബം


വർഗ്ഗം:കേന്ദ്ര സാഹിത്യ അക്കാദമിയുടെ ബാലസാഹിത്യ പുരസ്‌കാരം ലഭിച്ചവർ
വർഗ്ഗം:കാശ്മീരി കവികൾ